text:
KAPITULO 46
Danum ya Aneral ed Sakey a Mundo
—Kasin Nagawa Lamet Itan?
WALA ta lay nadngel mon angitongtong nipaakar ed anggaan na mundo?— Natan et dakel a totoo so mangibabaga nipaakar ed satan. Isipen na arum a totoo a mangangga so mundo panamegley na guerra diad pangusar na totoo ed saray bomba nuklear. Kasin abuloyan na Dios a deralen na totoo so marakdakep a dalin?—
Singa naaralan ta la, tutukoyen na Biblia so anggaan na mundo. “Say mundo mangangga,” so ibabaga na Biblia. (1 Juan 2:17) Kasin say anggaan na mundo et kabaliksan ton mangangga so dalin?— Andi, ibabaga na Biblia a ginawa na Dios so dalin “pian panayaman,” on, ta pian panliketan na totoo so pambilay ditan. (Isaias 45:18) Ibabaga na Salmo 37:29: “Say matunong tawiren to so dalin tan manayam diman lawas.” Lapud sayan rason et ibabaga met na Biblia a say dalin so mansiansia ed andi-anggaan.
Kanian no say anggaan na mundo et agmankabaliksan na anggaan na dalin, antoy kabaliksan na satan ey?— Naromog ta so ebat no usisaen ta’n maong so agawa ed panaon nen Noe. Ipapaliwawa na Biblia: “Say mundo nensaman, dia ed inkayanep to [odino, adelap] na danum atawtaw.”
Wala tay akaliktar ed anggaan na mundo legan na saman a baleg a Delap, ed panaon nen Noe?— Ibabaga na Biblia ya ‘inlaban [na Dios] si Noe, a pati arum nin pitora, sakey a managpulong na katunongan, dia ed impangitarok to na delap ed mundo na saray agmaridios a totoo.’
Kanian, dinan sirin so mundo ya angangga? Kasin say dalin, odino saray mauges a totoo?— Ibabaga na Biblia a satan et say ‘mundo na saray agmaridios a totoo.’ Tan imanoen, si Noe so atawag a “managpulong.” Anto kasi so impulong to?— Pinasakbayan nen Noe iray totoo nipaakar ed anggan na “mundo ed saman a panaon.”
Sanen sinalita nen Jesus so baleg a Delap, imbaga to ed saray babangatan to no anto so gagawaen na totoo antis a sinmabi so anggaan. Onia so imbaga to ed sikara: “Singa diad saraman ya agew antis na delap, [saray totoo] so nan-aakan tan naniinum, saray lalaki so angaasawa tan saray bibii so akiaasawa, anggad agew ya inloob nen Noe ed biong; tan ag-ira angimano anggad sinmabi so delap tan naanor iran amin.” Insan inkuan nen Jesus a saray totoo so manggawa met na ontan antis a mangangga iyan mundo.
Ipapanengneng na saray salita nen Jesus a makaaral itayo na saray leksion ed ginawa na totoo antis na Delap. Diad impambasa ed Kapitulo 10 na sayan libro, kasin natandaan mo no anto so ginawgawa na saraman a totoo?— Walaray lalakin masebeg tan nanggawa na mauges iran bengatla. Balet inkuan nen Jesus, a dakel ni so agdinmengel sanen imbaki na Dios si Noe pian manpulong ed sikara.
Kanian sinmabi so agew sanen inkuan nen Jehova ed si Noe a deralen Toy totoon mauges panamegley na delap. Say danum et liposen toy interon dalin, anggan saray palandey. Imbaga nen Jehova ed si Noe a manggawa na baleg a biong. Singa itan baleg tan andukey a kahon, odino kaban a singa nanengneng mo diad litrato ed pahina 238.
Imbaga na Dios ed si Noe a manggawa na baleg a biong pian sikaran sankapamilyaan pati saray dakel ya ayayep et nasalimbengan ditan. Si Noe tan say pamilya to so nankimey ya impasya. Nambabatang ira na angkabaleg a kiew, tan inusar so tabla diad impanggawa na biong. Pigapigan taon a ginawa so biong lapud abalbaleg itan.
Kasin nanonotan mo no anto ni so ginawa nen Noe legan na saray taon a sikatoy manggagawa na biong?— Sikatoy nampulong, a pinasakbayan toray totoo nipaakar ed onsabin Delap. Kasin walay dinmengel? Anggapo ed sikara so dinmengel likud ed pamilya nen Noe. Amin lan totoo et okupado ed panggagawa na arum iran bengatla. Kasin nanonotan mo no antoy imbaga nen Jesus a ginawa ra?— Sikaray okupado a mamangan tan oniinum tan angaasawa. Agda impasen a sikaray mauges a totoo, tan ag-ira dinmengel ed si Noe. Kanian nengnengen ta pa so agawa ed sikara.
Sanen akaloob la ed biong si Noe tan say pamilya to, inkapot nen Jehova so biong. Siansian agpanisiaan na saray totoo ed paway na biong a walay onsabin Delap. Balet biglan pinmelag so danum manlapud tawen! Aliwa labat iman a basta uran. Saman so makmaksil ya uran! Ag-abayag et say danum so singa angkabaleg ya ilog, a manungol. Angiyanor itan ed angkabaleg iran kiew tan angitolin ed saray angkabaleg a bato a singa labat angkelag iran bato. Komusta balet iray totoo ed paway na biong?— Inkuan nen Jesus: “Sinmabi so delap tan naanor iran amin.” Inatey ya amin so totoo a walad paway na biong. Akin?— Singa inkuan nen Jesus, “ag-ira nan-imano.” Ag-ira dinmengel!
Natan, tandaan mo so imbaga nen Jesus a say agawa ed saraman a totoo et pasakbay ed sikatayo natan. Anton leksion so naaralan ta?— Onia’ay, saray totoo so aderal aliwan lapu lambengat ta sikaray mauges a totoo noagta lapud dakel so okupado tan anggapoy panaon dan manaral nipaakar ed Dios tan nipaakar ed gawaen to. Agta kaukolan tayoy manalwar pian agtayo magmaliw a singa sikara?—
Kasin deralen lamet na Dios so mundo panamegley na delap?— Andi, insipan na Dios ya agto itan deralen panamegley na delap. Inkuan to: “Iyan ko so kabunlalakaw [odino rainbow] ko ed lurem, tan nepeg ya onkana itan bilang tanda.” Inkuan nen Jehova a say rainbow so magmaliw a tanda ya ‘agla naderal naani so amin a laman panamegley na saray danudanum na delap.’
Kanian makaseguro itayo ya aglan balot deralen lamet na Dios so mundo panamegley na delap. Balet, singa naimano ta, talagan ibabaga na Biblia so nipaakar ed anggaan na mundo. Sano deralen la na Dios iyan mundo, siopa so isalba to?— Kasin saray totoo a sananey iray labalabay da, ya agdan balot labay so manaral nipaakar ed Dios? Kasin saraman so anggapoy panaon dan manaral na Biblia? Antoy nikuan mo?—
Labay tayo so magmaliw a sakey ed saraman so mansiansian mabilay, agta ontan?— Agta alay abig no say pamilya tayo so magmaliw a singa pamilya nen Noe ta pian isalba itayon amin na Dios?— Pian makaliktar tayo ed anggaan na mundo, kaukolan tayon talosan no panon a deralen itan na Dios tan iletneg toy matunong a balon mundo. Imanoen ta no panon ton gawaen iya.
Ibabaga na Biblia ed sikatayo so ebat diad Daniel kapitulo 2, bersikulo 44. Sasalitaen na sayan teksto so nipaakar ed mismon panaon tayo a kuanto: “Dia ed saray agew naani na saratan ya arari, say Dios na tawen mamaalagey naani na sakey a panarian ya anggan kapigan agnaani naderal tan say pananguley to agnaani niiter ed sananey a baley, balet buybuyaken to naani tan upoten to naani so saraya ya amin a panarian, et sikato so mansiansia lawas.”
Natalosan mo itan?— Ibabaga na Biblia a say gobierno na Dios so maneral ed amin a gobierno diad dalin. Akin?— Lapud agda tutuloken imay Sakey a pinili na Dios bilang Ari. Tan siopa itan?— On, si Jesu-Kristo!
Si Jehova a Dios so walaan na kanepegan a mandesidi no anton klase na gobierno so nepeg a manuley, tan pinili toy Anak to, si Jesus, pian magmaliw ya Ari. Agla manbayag, say Manuley na Dios, si Jesu-Kristo, so mangipangulo ed paneral ed amin a gobierno na sayan mundo. Sikatoy dedeskribien na Biblia, diad Apocalipsis kapitulo 19, bersikulo 11 anggad 16, legan ton dederalen so amin a gobierno, a singa ipapanengneng na sayan litrato. Say impanawag na Biblia ed bakal na Dios a maneral ed amin a gobierno na mundo et Armagedon.
Natan, ibabaga na Dios a say Panarian to so maneral ed saray gobierno na totoo. Balet kasin gagangganen to itayon maneral ed saray gobierno?— Andi, diad Biblia, say Armagedon so atawag a “bakal na baleg ya agew na Dios, a Makapanyarin-amin.” (Apocalipsis 16:14, 16) On, say Armagedon et bakal na Dios, tan usaren toy Jesu-Kristo a mangipangulo ed saray armada ed tawen diad pilaban. Kasin asingger la so bakal ya Armagedon? Nengnengen ta no panon ta’n naamtaan.
Basaen ta so nipaakar ed nagawa sano deralen na Dios so amin a mauges a totoo tan iliktar to iramay manlilingkor ed sikato, diad Uliran 2:21, 22; Isaias 26:20, 21; Jeremias 25:31-33; tan Mateo 24:21, 22.


c: text/html

text:
Popular Searches:mangalore girl old manga manga sex fuck manga manga hotty slavery manga manga hottie haired manga manga sister sister manga manga movie bondage manga manga angel boy manga manga peter brother manga manga shades manga hawt hanna mangan mangan lawrence cleveland manga manga daughter wazoo manga brazilian manga livecam manga
anime sister 3d
Views: 12
10:14
s leads to sex with not her
Views: 0
11:39
family boy manga - shades of lois
Views: 6
05:29
manga sister gets licked and fucked
Views: 0
05:05

robotstxt: allowed

filter: keep


text:
KAPITULO 34
Antoy Nagawa no Ompatey Itayo?
SINGA naamtaan mo la, ontatakken, mansasakit, tan ompapatey iray totoo natan. Anggan saray arum ya ugugaw so ompapatey met. Nepeg mo kasin takotan so ipapatey odino say inatey?— Antam no antoy nagawa no ompatey tayo?—
Anggapoy mabilay natan ya asali to lay inatey tan abilay pian ibaga to’d sikatayo so nipaakar ed satan. Balet sanen wadiad dalin si Jesus, say Sankamaongan a Managbangat, walay sakey a laki ya inatey insan abilay. Naaralan ta no anto so nagagawa ed saramay inatey diad pambasa ta nipaakar ed sikato. Sayan laki et kaaro nen Jesus tan nanayam diad Betania, sakey a melag a baley ya ag-arawi ed Jerusalem. Say ngaran to et Lazaro, tan walay duaran agagi ton bibii a say ngaran da et Marta tan Maria. Nengnengen ta so ibabaga na Biblia ya agawa.
Sakey ya agew et nansakit na grabe si Lazaro. Diad saman et walad arawi si Jesus. Kanian angibaki si Marta tan Maria na mangibalita ed si Jesus a say agi dan Lazaro et mansasakit. Ginawa da iya lapud amta ran makaonla si Jesus tan paabigen toy agi da. Aliwan doktor si Jesus, balet walay pakapanyari to a nanlapud Dios kanian sarag ton paabigen so amin a klase na sakit.
Balet, antis a nabisita nen Jesus si Lazaro, linmoor so sakit nen Lazaro a sengeg na impatey to. Balet imbaga nen Jesus ed saray babangatan to a nanaugip si Lazaro tan Sikatoy onla pian bangonen to. Agnatalosan na saray babangatan no antoy labay ya ibaga nen Jesus. Kanian direktan inkuan nen Jesus: “Inatey lay Lazaro.” Antoy ipapanengneng na saya nipaakar ed ipapatey?— On, singa labat itan aralem ya ugip. Aralem a maong kanian agmakapankugip so too.
Onsasabi la si Jesus pian bisitaen si Marta tan Maria. Akasabi la so dakel a kakaaro na pamilya. Linma ira pian ligliwaen so sanagi lapud impatey na agi ra. Sanen abalitaan nen Marta ya onsasabi lay Jesus, sikatoy inabet to. Pinmaway met si Maria pian minengnengan ed si Jesus. Sikatoy maermen a maong tan manakis, tan sikatoy dinmakmomo ed saray sali nen Jesus. Manakis met so arum a kakaaro a tinmumbok ed si Maria.
Tinepet na Sankamaongan a Managbangat no iner so anginan da ed si Lazaro. Diad saman et intonton na totoo si Jesus diad ungib ya angiponponan da’d si Lazaro. Sanen anengneng nen Jesus ya onaakis so amin a totoo, sikatoy manakis met. Amta ton makapaermen a maong no ompatey so sakey ya inad-aro.
Walay baleg a bato ed arap na ungib, kanian inkuan nen Jesus: ‘Ipaliis yo so bato.’ Kasin ipaliis da?— Ag-impasen nen Marta a marakep iman a gawaen. Inkuan to: ‘Katawan, natan et sikatoy ambanget la, lapud apat agew to la.’
Balet inkuan nen Jesus ed sikato: ‘Agta imbagak ed sika a no panisiaan moak et nanengneng moy gloria na Dios?’ Say labay nen Jesus ya ibaga et nanengneng nen Marta so bengatla a mangiter na galang ed Dios. Antoy gawaen nen Jesus ey? Sanen nipaliis lay bato, nampikasi na maksil si Jesus ed si Jehova. Insan maksil ya inkuan nen Jesus: “Lazaro, paway ka!” Kasin sikatoy ompaway? Nayarian to kasi?—
Sarag mo kasin bangonen so nauugip?— On, no ontawag kan maksil, sikatoy nabangon. Balet kasin nabangon moy sakey a nauugip ed patey?— Andi. Anggano ontawag kay makmaksil, agla makarengel so inatey. Anggapoy nagawaan mo anggan siak odino arum a too ed dalin natan pian bangonen iray inaatey.
Balet duma si Jesus. Sikatoy walaan na espisyal a pakapanyari a nanlapud Dios. Kanian sanen tinawag nen Jesus si Lazaro, walay makapakelkelaw ya agawa. Say too ya apat agew lan inatey so pinmaway ed ungib! Sikatoy binmilay! Sikatoy makalinawa tan makaakar tan makapansalita lamet! On, pinaoli nen Jesus si Lazaro manlapud patey.
Isip mo pa iya: Antoy agawa ed si Lazaro sanen sikatoy inatey? Kasin walay kabiangan to
Andi. Nonoten, inkuan nen Jesus a nauugip si Lazaro. Antoy nagagawa sano nauugip ka? Sano nauugip ka, agta agmo amta so nagagawa ed kaliberliber mo?— Tan sano ombangon ka, agmo amta so karukey na ugip mo no agka onnengneng ed relo.
Ontan met ed inatey a totoo. Anggapon balot so amta ra. Anggapoy nalikna ra. Tan anggapon balot so nagawaan da. Ontan so kipapasen nen Lazaro sanen sikatoy inatey. Say ipapatey et singa aralem ya ugip ya anggapon balot so nanonotan na too. Ibabaga na Biblia: ‘Saray inaatey anggapoy amta ra.’
Isip mo met iya: No si Lazaro et walad tawen ed loob na apat agew, agta walay naistorya to komon nipaakar ed satan?— Tan no sikatoy linma’d tawen, kasin sikatoy piliten nen Jesus ya ompawil diad dalin manlapud ontan a marakdakep a pasen?— Siempre andi!
Balet, dakel a totoo so mangibabagan walaan itayo na kamarerwa, tan ibabaga dan say kamarerwa so mantultuloy a manbilay kayarin ompatey so laman tayo. Ibabaga ran say kamarerwa nen Lazaro et mabilay ed arum a pasen. Balet ag-itan ibabaga na Biblia. Ibabaga na Biblia a pinalsa na Dios so inmunan too a si Adan ‘a mabilay a kamarerwa.’ Si Adan et kamarerwa. Ibabaga met na Biblia a sanen nankasalanan si Adan, sikatoy inatey. Sikatoy nagmaliw ya “inatey a kamarerwa,” tan sikatoy pinmawil ed dabok a nanlapuan to. Ibabaga met na Biblia ya amin ya anak nen Adan so akatawir met ed kasalanan tan ipapatey.
Malinew sirin ya andian itayo na kamarerwa ya onsian ed laman tayo. Balang sakey ed sikatayo et kamarerwa. Lapud atawir na totoo so kasalanan manlapud inmunan too, si Adan, ibabaga na Biblia: ‘Say kamarerwa a mankasalanan ompatey.’—Ezequiel 18:4.
Arum a totoo so antakot ed inatey. Agda labay so onasingger ed ponponan lapud isipen dan saray inaatey so walaan na kamarerwa ya onsian manlapud laman da a nayarin mangabil ed saray mabilay. Balet kasin sarag a kabilen na inatey so mabilay?— Andi, agto nayarian a kabilen.
Panisiaan ni ingen na arum a totoo a saray inaatey so makapawil bilang espiritu pian bisitaen iray mabilay. Kanian mangiyaatang ira na nakan parad saray inatey. Balet saray totoo a manggagawa ed satan et agmanisia ed ibabaga na Dios nipaakar ed inaatey. No panisiaan tayo so ibabaga na Dios, agtayo takotan iray inatey. Tan no talagan misalsalamat itayo ed Dios lapud bilay, ipanengneng tayo itan diad panggawa ed saray bengatla ya aabobonan na Dios.
Balet nayarin iisipen mo: ‘Kasin pabilayen na Dios iray ugugaw ya inatey la? Kasin labay na Dios a gawaen itan?’ Pantongtongan ta itan ed ontumbok.
Basaen ta ni so kaaruman ed Biblia nipaakar ed kipapasen na inatey a too bilang kamarerwa diad Salmo 115:17; 146:3, 4; tan Jeremias 2:34.
Manaral Ni
JESUS
Say “Kioli tan say Bilay”
Antoy labay ya ibaga nen Jesus sanen inkuan ton saray mangipapatnag na pananisia ed sikato et “aglan balot ompatey”?
JESUS
Apaoli si Lazaro
Duaran manunan aspekto na sayan ebento no akin a sayan milagro et agniburi na saray onsusumpad si Jesus.


text:
ALIGEN SO PANANISIA RA | DAVID
“Kien nen Jehova so Panlalaban”
NGALNGALI natumbay David legan ton nasasabat iray sundalon manuunaan ya ombatik. Manputi busaleg da. Akin et agaylay takot da? Paulit-ulit ya narerengel nen David so sakey ya ngaran a bibitlaen da diad pannerbiyos da
Si Goliat! Amta la nen David no akin ya natatakot iray sundalo, ta balbaleg, higante! Anggan ag-ipila so kabelat na samben ya sulong to, sikatoy mas ambelat ni nen say duaran angkabaleg a too. Kompletoy armas to, mabisbiskeg, tan apasal lan milaban. Sikatoy manaangat tan oneeyag. Seguradon sankarengel diad lawak so maksil tan malungog ya boses to legan ton kakantiawan iray sundalo na Israel tan say ari dan si Saul. Labay ton nasumpal la yan laban, kanian manhahamon na makpel ya milaban ed sikato, ya sikaran dua labat!
Pinmayakot iray Israelita, anggan si Arin Saul. Naamtaan nen David ya masulok la manayan sakey bulan ya oniay situasyon! Anggapoy nagagawan panlalaban ed saray sundalon Filisteo tan sundalon Israelita, tan inagew-agew a mangakantiaw si Goliat. Agaylay syodot nen David. Ibabaingan toy ari tan sundalo na Israel, kaiba iray taloran kuya to, ta mankebet irad takot! Parad si David, aliwan saray sundalo na Israel labat so iinsultoen na sayan Goliat, noagta pati si Jehova a Dios na Israel! Balet antoy nagawaan nen David anta ugaw ni? Antoy naaralan tayo ed pananisia to?
“LANAAN MO, TA SIKATO SO PINILIK!”
Pawilen tayo pa may agawa dakel ya bulan antis to ’ya. Mansirunget lad saman balet papastolan ni nen David iray karnero nen ama to diad saray kapukdolan ya asingger ed Betlehem. Tinedyer ni labat si David, guap-guapo, ambalbalangay laman to, tan balibali mata to. Hilig toy mantogtog na arpa no bukbukor to. Panamegley na kansion et idadayew toy Dios lapud mararakep iran palsa To, tan mas ondudunong ed panagtogtog to ta lanang ya manprapraktis. Balet diad saman ya labi et impatawag nen ama to. Kaukolan toy onsempet ya tampol.
Kasabi tod abung da, anengneng ton walay masiken ya katongtong nen ama ton si Jesse. Si Samuel iman, say matoor ya propeta. Sikatoy imbaki nen Jehova ya lanaan so sakey ed saray anak nen Jesse pian onsublay ya ari ed Israel! Anengneng la nen Samuel so pitoran kuya nen David, balet imbaga nen Jehova ed sikato ya anggapod sikara so pinili to. Kasabi balet nen David, imbaga nen Jehova ed si Samuel: “Lanaan mo, ta sikato so pinilik!” Diad arapan na amin ya kuya nen David et nilukasan nen Samuel so saklor a pananginay espisyal a larak tan nilarakan toy ulo nen David. Kayari to man, anguma-uman so bilay nen David. Ibabaga na Biblia: “Manlapud saman ya agew, pinabiskeg na espiritu nen Jehova si David.”
Kasin inambisyon ya tampol nen David so man-ari? Andi, maanos ton inalagar ya ipaamta na espiritu nen Jehova no kapigan so igapo to ed sayan ambelat ya responsabilidad. Legan ya manaalagar, intuloy to labat so kimey ya panagpastol. Sineryoso to itan ya kimey. Tan kaukolan toy manpakpel, ta aminsan et walay leon ya inmataki ed pulok nen ama to tan aningkat na karnero, insan diad pidua et sakey ya oso. Agto ra labat inabol pian arawian da ray karnero, noagta inusilan tan nilabanan to ra pian isalba so pakaskasin karnero nen ama to. Pinatey ton bukor iyan duaran masisibeg ya ayep!
Kalabas na panaon, impatawag nen Arin Saul si David ta abalitaan ton marunong ya mantogtog. Anggano maong nin milaban si Saul, anggapo lad sikato so pabor nen Jehova lapud agto inunor so instruksion na Dios. Inekal la nen Jehova so espiritu to ed si Saul, kanian aliwliwa lay ugali to—misasanok, masuspetsa, tan bayolenti. Kada no onia lay ugali nen Saul, say mamakalma ed sikato et say balibalin togtog. Naamtaan na arum ya lingkor nen Saul ya aliwa labat a marunong ya mantogtog si David noagta maong met ya milaban. Kanian impatawag nen Saul si David, tan ginawa ton managtogtog tan manag-awit na armas to.
Dakel so naaralan na saray kabataan ed pananisia nen David. Inusar toy arum ya panaon to ed saray kimey ya lalon amaapit na relasyon tod si Jehova. Tan maanos ya nanaral na saray dunong ya amta ton mausa-usar kanian mainomay ya akalmoy trabaho. Balet say sankaimportantian, nampaigiya ed espiritu nen Jehova. Makaaral tayon amin ed balibalin alimbawa to!
‘ANGGAPO KOMOY ONTALAW ED SAYAN FILISTEO’
Legan ya manlilingkor si David ed si Saul, mabetbet met ya onsesempet ed abung da pian manpastol na karnero, tan no maminsan et manbayag ditan. Aminsan, legan ton manpapastol, imbaki nen Jesse si David pian kumustaen so taloran kuya to ya kaiba ed saray sundalo nen Saul. Lapud maunor si David, nila to ray kuya to diad Lawak na Elah ya inyawitan to ra na abasto. Kasabi tod man, adismaya nen anengneng ton anggapoy nagagawan panlalaban a singa adeskribe ed gapo na sayan artikulo. Wadman labat iray sundalo ed palandey, diad biek tan biek na maawang ya lawak.
Ag-iya nitepel nen David. Akin ya saray sundalo na mabilay a Dios a Jehova et natatakot ed sakey a toon mandadayew ed palson dios? Parad si David, si Jehova so mismon iinsultoen nen Goliat. Kanian, kinatongtong to ray sundalo ya kaukolan ya natalo si Goliat. Nadngel nen Eliab ya panguloan a kuya nen David so ibabaga to. Kanian nampasnokan toy agi to, ya pinalsaan ton linma labat diman pian man-osyoso tan nengnengen so panlalaban. Balet say kuan nen David: “Anto la lamet so ginawak? Mantetepet ak met labat.” Insan la linmad arum ya sundalo tan imbaga to lamet ya nepeg ya natalo si Goliat, anggad akasabi itan ed si Saul. Kanian impatawag na ari si David.
Oniay imbaga nen David ed ari pian ag-ontakot ed si Goliat: “Anggapo komoy anggan sakey ya ontalaw so puso to ed sayan Filisteo.” Talagan tinmalaw si Saul tan saray sundalo to ed si Goliat. Seguro inkompara day sarili da ed sayan balbaleg a too, ya inisip dan angga ra labat ed awak odino pagew to. Inisip da ya matmainomay to ran taloen. Balet aliwan ontan so inisip nen David. Parad sikato et mainomay ya taloen si Goliat. Kanian imbaga to ya sikato lan mismo so milaban.
Agpinmayag si Saul. Kuan to: “Agmo sarag a labanan iyan Filisteo, ta ugaw ka ni, tan sikatoy sundalo la manlapud inkaugaw to.” Talaga kasin ugaw ni David? Andi, balet sikatoy ugaw ni pian mansundalo, tan nayarin ugaw nin nengnengen. Anggaman ontan, kabkabat lay David ya makpel tan mabiskeg ya milaban, tan ompan magano met lan man-20 ed saman.
Pian agmanpaga si Saul, inistorya nen David imay impamatey tod leon tan oso. Kasin manlalastog? Andi. Amta nen David no akin ya apatey to iratan ya ayep. Imbaga to: “Si Jehova, ya angiliktar ed siak ed leon tan oso, so mangiliktar ed siak ed lima na sayan Filisteo.” Akombinsin siansia si Saul, kanian imbaga to: “La ka, tan komon ta walad sika si Jehova.”
Labay mon aligey pananisia nen David? Imanom ya say pananisia to et aliwan base ed ilusyon. Walay pananisia to ta kabkabat toy Dios tan naeksperiensya ton mismo so tulong to. Amta to ya maaron proprotektaan nen Jehova iray lingkor to tan totooren to ray impromisa to. No labay tayon ontan so pananisia tayo, kaukolan ya tuloytuloy tayon kabaten so Dios. Tan no manbilay tayo base ed satan ya kakabatan, maabig so pansumpalan tayo tan ombiskeg met so pananisia tayo.
“IYAWAT KA NEN JEHOVA ED LIMAK”
Nen unona et impaisulong nen Saul ed si David so samben tod pagew. Singa ontan imay akasulong ed si Goliat, ya gawad nantatapewan ya gansa a singa siksik. Balet nen sinali nen David so onakar ya akasulong ed sikato so balbaleg tan ambelbelat a samben, nairapan. Aliwan sundalo kanian ag-apasal ya mangisulong ed satan, lalo la may isusulong nen Saul, say sankatageyan ya laki ed Israel! (1 Samuel 9:2) Kanian inekal to tan mas pinili to imay apasalan to lan isulong tan saramay uusaren ton pamprotekta ed saray karnero to no manpapastol.
Say inawit labat nen David et baston, pananginan na bato, tan palsot. No nengnengen, singa anggapoy kana na palsot, balet diad tua et makapatey itan. Saya et gawad duaran lubir ya katat a walay inkawing ya pangibalaan na bato. Mausa-usar itan ed sakey ya pastol. Balaan to itan na bato, mapmaples ton iwasiwes, insan to ikbanan so sakey ya lubir, kanian onkena so bato ed labay ton tiraen. Mausa-usar iyan armas anggan diad guerra, kanian wala ray grupo na sundalo nensaman ya say armas da et palsot.
Natan ta akaparaan lay David, nila ton tampol so kalaban. Seguro agaylay pampipikasi to legan ya wadman ed lawak ya mandodokdok na limaran angkelag tan makikinis ya bato diad inmekat ya kulos. Insan la linma pian milaban, ya agnanakar noagta manbattik!
Anto kasi reaksion nen Goliat nen anengneng toy milaban ed sikato? Say kuan na Biblia: “Binalawbalaw to lapud sikatoy sakey labat ya ugaw ya ambalangay baog tan guapo.” Insan to inyeyag: “Sakey ak ta’n aso, kanian inmarap kad siak a walaan na bislak?” Anengneng toy baston nen David balet agto naimano ya walay palsot to. Insamba toy David diad ngaran na dirios na saray Filisteo tan imbaga ton ipakan toy laman na sayan anggapoy kuentan kalaban ed saray manok tan ayayep.
Nanengneng tayod ebat nen David ya talagan mabisbiskeg so pananisia to. Imadyin yo pa iyan kabataan ya iyeeyag tod si Goliat: “Onarap kad siak a walaay espada tan gayang tan jabelin, balet onarap ak ed sika diad ngaran nen Jehova na saray armada, say Dios na saray sundalo na Israel, a kinantiawan mo.” Amta nen David ya anggapoy kana na armas tan biskeg na too. Agnirespeto nen Goliat si Jehova a Dios, kanian si Jehova so ombales ed sikato. Singa imbaga nen David, “kien nen Jehova so panlalaban.”
Siempre, sankanengneng nen David ya balbaleg si Goliat tan kompletoy armas to, balet ag-ataktakot. Aliwan singa si Saul tan saray sundalo to, ag-inkompara nen David so sarili to ed si Goliat. Imbes, inkompara toy Goliat ed si Jehova. No ikomparad arum ya too, talagan balbaleg si Goliat ta manga 9 feet tan 6 inches (2.9 metro) so katagey to, balet panon to no ikompara la ed Sankatagyan ed uniberso? Anggapoy pidumaan tod arum a too. Parad si Jehova, si Goliat et singa labat bigis ya matmainomay ya tiplaken!
Batik si David paarap ed kalaban to, tan angaot na sakey a bato. Imbala tod palsot tan inwasiwes tod tagey na ulo to anggad narerengel lay panngisiw na lubir. Inmasingger met si Goliat, a nayarin walad benegan na manag-awit na samper to. Lapud atagtagey si Goliat tan normal labat so katagey na manag-awit na samper to, agto naprotektaan so ulo na sayan higante. Tan atan so pinuntirya nen David.
Impalsot nen David so bato. Marendeen so amin, ya tatalaranan da no iner so kenaan to. Sinegurado nen Jehova ya maminsan labat ya tiraen nen David so kalaban. Nakna ed moling si Goliat tan kinmutep so bato. Kanian nipasubsob ed dalin so higante! Ataktakot imay manag-awit na samper to kanian batik. Dinmagoy David tan inuyos toy espada nen Goliat, insan to pinutotay ulo so higante.—1 Samuel 17:48-51.
Diad saman et sinmibeg si Saul tan saray sundalo to. Inmeyag ira tan inusilan da ray Filisteo. Agawa imay imbaga nen David ed si Goliat: ‘Iyawat to kayon amin nen Jehova ed lima mi.’—1 Samuel 17:47, 52, 53.
Saray lingkor na Dios natan et agla migi-guerra. Nensaman labat man. (Mateo 26:52) Balet siansia ni ya kaukolan tayon aligen so pananisia nen David. Singa sikato, kaukolan ya tua ed sikatayo si Jehova, tan sikato labat so Dios ya nepeg tayon lingkoran tan igalang. No maminsan, iisipen tayon agtayo sarag iray angkakabaleg ya problema tayo, balet diad tua et melmelag iratan no ikomparad abalbaleg ya pakayari nen Jehova. No say Dios tayo et si Jehova tan mabiskeg so pananisia tayod sikato a singa si David, agtayo takotan so anggan anton subok o problema. Anggapo tay agsarag ya taloen nen Jehova!


text:
Ontutulong Iray Tasi nen Jehova No Wala ray Kalamidad?
On, ontutulong iray Tasi nen Jehova no wala ray kalamidad. Mangiiter kami praktikal a tulong ed saray Tasi tan aliwan Tasi, ta uunoren mi so ibabaga na Biblia diad Galacia 6:10: “Manggawa itayo na maabig ed amin, balet nagkalalo la ed saramay kapananisiaan tayo.” Ontutulong kami met ed emosyonal tan espiritual a paraan ta kakkaukolan itan na saray biktima na kalamidad.—2 Corinto 1:3, 4.
Pan-organisa
Kayari na kalamidad, kokontaken na saray elder na apektado iran kongregasyon so amin ya membro na kongregasyon da pian komustaen no antoy situasyon da tan no anto ray kaukolan dan tulong. Insan ireport na saray elder so survey tan tulong ya ginawa ra diad branch office na Saray Tasi nen Jehova ed bansa ra.
No agnasarag ya iter na saray apektadon kongregasyon so kaukolan ya tulong, say Mananguley ya Ulop na Saray Tasi nen Jehova so mangasikaso ed satan. Pareho iya ed impangasikaso na saray inmuunan Kristiano ed sakey tan sakey nen walay eras ya agawa. (1 Corinto 16:1-4) Mangi-assign so branch office na saray Disaster Relief Committee ya man-organisa tan manasikaso ed itulong ed saray biktima. Saray Tasi ed arum a lugar et manboboluntaryo met ya ontulong tan mangiiter ira na donasyon.—Uliran 17:17.
Pundo
Say sakey ya panguusaran ed donasyon ya ipapawit ed branch office na Saray Tasi nen Jehova et diad itulong ed saray biktima na kalamidad. (Gawa 11:27-30; 2 Corinto 8:13-15) Lapud agbabayaran iray boluntaryon ontutulong, say pundo et talagan nauusar ed pangiter na pankaukolan na saray biktima, aliwan pian ipasueldo ed totoon nan-organisa. Maalwar min uusaren so amin a donasyon.—2 Corinto 8:20.


text: 4 Diad kasampotan a parte na saray agew,*Say palandey a kawalaan na abung nen Jehova+Et niletneg a malet ed tagey na saray toktok na kapalandeyan,Tan magmaliw itan a mas atagey nen saray pukdol,Tan ondagsa ditan iray totoo.+2 Tan dakel a nasyon so onla tan mangibaga:“Gali, ontatdang itayo ed palandey nen JehovaTan diad abung na Dios nen Jacob.+Ibangat to itayo nipaakar ed saray dalan to,Tan manakar itayo ed saray basbas to.”Ta ompaway ed Sion so ganggan,*Tan ompaway ed Jerusalem so salita nen Jehova.3 Sikatoy mangukom ed dakel a totoo+Tan ipetek to ray kaukolan ya ipetek parad saray mabiskeg a nasyon ed arawi.Pitpiten da ray espada ra pian gawaen a tarem na lukoyTan saray gayang da et gawaen dan palot.+Anggapo lay nasyon a mangitagey na espada sumpad sananey a nasyon,Agmet la ra manaral a miguerra.+4 Onyurong* so balang sakey diad silong na ubas to tan diad silong na kiew ton igos,+Tan anggapoy manaktakot ed sikara,+Ta sinalita iyan mismo nen Jehova na saray armada.5 Ta manakar so amin a totoo ed ngaran na dios da,Balet manakar itayo ed ngaran nen Jehova a Dios tayo+ ed anggad angga.6 “Diad satan ya agew,” so imbaga nen Jehova,“Sikato a mankitley et tiponen ko,Tan pankasakeyen ko imay nitaytayak,+Pati saramay sinakitan ko.7 Ikerak imay mankitley,+Tan samay sakey ya imbantak ed arawi et gawaen kon mabiskeg a nasyon,+Tan si Jehova so manuley bilang ari ra diad Palandey Sion,Manlapud natan ya anggad angga.8 Tan sika, O tori na say pulok,Say pukdol na biin anak na Sion,+Onsabi itan ed sika, on, onsabi imay inmuna* a pakauley,+Say panarian na biin anak na Jerusalem.+9 Natan, akin et maneyag ka?Anggapo tay arim,Odino naandi ta lay mananimbawam,Kanian manpapasakit kan singa biin manaanak?+10 Bikotkot tan ungol ka, O biin anak na Sion,Singa sakey a biin manaanak,Ta ontaynan ka natan ed syudad tan manayam kad uma.Onla kan anggad Babilonia,+Tan diman ka niliktar;+Diman ka dondonen nen Jehova ed lima na saray kalaban mo.+11 Natan et natipon iray dakel a nasyon sumpad sika;Ibaga ran, ‘Paulyan yon narutakan so Sion,Tan nengnengen tayo iyan nagawad sikato.’12 Balet agda amta iray kanonotan nen Jehova,Agda natalosan so gagala* to;Ta tiponen to ran singa sakey a dasig na kapampalot a pagey diad panag-ilikan.13 Alagey ka tan manbayo kay ilik, O biin anak na Sion;+Ta pagmaliwen kon balatyang iray saklor mo,Tan pagmaliwen kon gansa iray kukom,Tan mekmeken moy dakerakel a totoo.+Iganam parad si Jehova iray nabang ya agamoran dad panagsaol,Tan saray kayarian da parad say tuan Katawan na interon dalin.”+


text:
Apasimbalon bilay sanen abautismoan ed si Kristo (1-11)
Agyo aabuloyan so kasalanan a manuley ed saray laman yo (12-14)
Saray ariripen na kasalanan et nagmaliw ya ariripen na Dios (15-23)
Bayar na kasalanan—patey; regalo na Dios—bilay (23)
6 Anto sirin so ibaga tayo? Kasin itultuloy tayoy mankasalanan, pian ondakel so agnaparaan a kaabigan?2 Andin balot! Lapud inatey tayo la nipaakar ed kasalanan,+ panon itayon manbilay ni ed satan?+3 Odino agyo ta amta a sikatayon amin ya abautismoan ed si Kristo Jesus+ et abautismoan ed ipapatey to?+4 Kanian niponpon itayo a kaiba to sanen abautismoan tayo ed ipapatey to,+ pian manakar itayo ed sakey ya apasimbalon bilay, no panon a si Kristo et pinaoli manlapud inaatey diad panamegley na gloria na Ama.+5 No mikasakey itayo ed sikato diad ipapatey a singa ed impatey to,+ segurado met a mikasakey itayo ed sikato diad kioli a singa ed inkioli to.+6 Ta amta tayo a say daan a personalidad tayo et nipasak lad poste a kaiba to,+ pian magmaliw ya andiay pakayari so makasalanan a laman tayo,+ diad ontan et ag-itayo la mantultuloy ya aripenen na kasalanan.+7 Ta say sakey ya inatey la et nibulos* la ed kasalanan to.8 Niarum ni, no inatey itayo lan kaiba nen Kristo, manisia itayo a manbilay itayo met a kaiba to.9 Ta amta tayo a si Kristo et agla ompatey, ta sikatoy apaoli la manlapud inaatey;+ say ipapatey, a singa sakey a katawan, et andian lay pakayari ed sikato.10 Ta sikatoy aminpinsan ya inatey nipaakar ed kasalanan,*+ balet sikatoy manbibilay nipaakar ed Dios.11 Sikayo met, ipasen yoy inkasikayo ya inatey la nipaakar ed kasalanan balet ta mabilay nipaakar ed Dios diad panamegley nen Kristo Jesus.+12 Kanian agyo aabuloyan so kasalanan a mantultuloy a man-ari ed saray ompatey a laman yo+ pian agyo tuloken iray pilalek na laman.13 Agyo met la iyaarap iray laman* yo ed kasalanan bilang armas na ag-inkatunong, noagta iyarap yoy inkasikayo ed Dios a singa saramay inaatey a binmilay lamet, tan iyarap yo met iray laman* yo ed Dios bilang armas na inkatunong.+14 Ta say kasalanan et agla nepeg a manuley ed sikayo bilang katawan, ta agkayo la sakop na ganggan+ noagta sakop la na agnaparaan a kaabigan.+15 Anto sirin so nibaga tayo? Kasin manggawa itayo na kasalanan lapud agtayo la sakop na ganggan noagta sakop la na agnaparaan a kaabigan?+ Andin balot!16 Agyo ta amta a no iyaarap yoy inkasikayo ed siopaman bilang matulok ya ariripen, sikayoy ariripen na samay tutuloken yo,+ balanglan nipaakar ed kasalanan+ a mangitonton ed ipapatey+ odino nipaakar ed katutulok a mangitonton ed inkatunong?17 Balet salamat ed Dios ta anggaman ariripen kayo nensaman na kasalanan, nagmaliw kayon matulok ed puso, ya uunoren yo imay klase na bangat ya inmatalek ed sikayo.18 On, lapud nibulos kayo lad kasalanan,+ nagmaliw kayon ariripen na inkatunong.+19 Mansasalita ak unong ed natalosan na totoo lapud kaleteyan na laman yo; ta no panon ya inyarap yo nensaman iray laman yo bilang ariripen na karutakan tan kaugsan a mangitonton ed kaugsan, iyarap yo sirin natan iray laman yo bilang ariripen na inkatunong a mangitonton ed kasantosan.+20 Ta sanen ariripen kayo ni na kasalanan, bulos kayo nipaakar ed inkatunong.21 Anto sirin so bunga yo nensaman? Saray bengatlan ibabaing yo la natan. Ta say pansumpalan na saratan et ipapatey.+22 Balet natan ta nibulos kayo lad kasalanan tan nagmaliw kayo lan ariripen na Dios, manbubunga kayo nipaakar ed kasantosan,+ a mansumpal ed bilay ya andi-anggaan.+23 Ta say bayar na kasalanan et patey,+ balet say regalon iiter na Dios et say bilay ya andi-anggaan+ diad panamegley nen Kristo Jesus a Katawan tayo.+


text:
KAPITULO 16
Anto so Talagan Importante?
AMINSAN ya agew et walay toon linman minengnengan ed si Jesus. Amta ton si Jesus et maomaong, kanian inkuan to ed sikato: ‘Managbangat, ibagam pa’d agik ya ikdan toak na saray walad sikato.’ Inisip na saman a too a nepeg a sikatoy ikdan na agi to na saray kayarian.
No sika si Jesus, antoy ibagam ey?— Alikas nen Jesus a walay problema na saman a too. Balet say problema to et aliwan lapud nakaukolan toray walad si agi to. Say problema na too et agto amta no anto so talagan importante ed bilay.
Nonoten ta pa iya. Antoy sankaimportantian parad sikatayo? Kasin say pakawalaan na balibali iran gakgalaw, balo iran kawes, odino arum niran bengatla?— Andi, wala ni mas importante. Tan saya so labay nen Jesus ya ibangat a leksion. Kanian angistorya na nipaakar ed sakey a too a nilingwanan toy Dios. Labay mon dengelen itan?—
Sayan too et mayamyaman. Walay daralusan tan walaray kamarin to. Mabunabuna iray tanem to. Agla onduga ed saray kamarin to iray amin ya anien to. Kanian, antoy gawaen to ey? Inkuan to ed inkasikato: ‘Bagbagen ko iray kamarin ko tan mangipaalagey ak na mas angkabaleg. Insan ko tiponen iray amin a naanik tan amin a kagawaan ko ed sarayan balon kamarin.’
Say amta na mayaman a too et maong iman a gawaen to. Say amta to et sikatoy makabat a maong diad pantipon toy amayamay a bengatla. Inkuan to ed inkasikato: ‘Dakel iray atipon ko. Amayamay so atipon ko parad dakel a taon. Kanian natan et makapanrelaks ak la. Mangan ak, oninum ak, tan manliket ak.’ Balet walay makapuy ed kanonotan na saman a mayaman a too. Antam no anto?— Nononoten to labat so inkasikato tan say dilin panliketan to. Alingwanan toy nipaakar ed Dios.
Kanian nansalita so Dios ed sayan mayaman a too. Inkuan to: ‘Sika a makulangkulang a too. Ompatey ka natan a labi. Siopa natan so makankien ed saray tinipon mo?’ Kasin nausar ni na mayaman a too iraman a bengatla no sikatoy inatey la?— Andi, alaen iratan na sananey. Inkuan nen Jesus: “Ontan so mantipon na kayamanan nipaakar ed sikato, et aliwa a mayaman dia ed Dios.”
Agmo labay ya aligen iyan a mayaman a too, agta ontan?— Say manunan gagala to ed bilay et say pakatipon na saray kayamanan. Lingo itan. Say labay ton naynay et dakel ni. Balet sikatoy aliwan ‘mayaman ed Dios.’
Dakel a totoo so kapara na sayan mayaman a too. Say naynay a labay da et nawalaan ni na dakel. Balet mansumpal iya ed baleg iran problema. Singa bilang, walaray gakgalaw mo, agta ontan?— Antoray arum a gakgalaw mo a? Ibagam pa’d siak.— Panon to no walay kaarom a walay bola to odino monyeka odino arum nin gakgalaw ya anggapo ed sika? Duga kasi no manpasaliw ka met ed si nanay tan tatay mo?—
Nayarin walaray panaon a singa importante so gakgalaw. Balet agmanbayag, anto so nagawa ed satan ey?— Ondaan. Nayarin naderal itan, insan agmo la labay. Walay mas importante nen saray gakgalaw. Antam no anto itan?—
Say bilay mo. Importantin maong so bilay mo lapud no anggapo itan, anggapon balot so nagawaan mo. Balet say bilay mo so mandedependi ed panggawa na makapaliket ed Dios, agta ontan?— Kanian agtayo aligen iyan makulangkulang a mayaman a too ya alingwanan toy Dios.
Aliwan saray ugugaw labat so makapanggawa na makapuy iran bengatla a singa samay mayaman a too. Dakel a baleg lan totoo so manggagawa met na ontan. Arum ed sikara so agkontento ed wala la’d sikara. Wala la lanti kanen da parad sanagew, isulong da, tan ayaman da, balet agni ra kontento. Labay da ni dakel a kawes. Tan labay day mas angkabaleg iran abung. Magastos irayan bengatla. Kanian mamasya iran mantrabaho pian dakel so naanap dan kuarta. Tan no dakel lay kuarta ra, dakel so nasaliw dan labay da.
Arum a baleg lan totoo so naynay a manaanap na kuarta kanian anggapo lay panaon da ed pamilya ra. Tan anggapo met lay panaon da ed Dios. Kasin say kuarta ra so mamasiansia ed sikaran mabilay?— Andi. Kasin nausar day kuarta ra no inatey la ra?— Andi. Lapud anggapo lan balot so nagawaan na saray inatey.
Labay to kasin ibaga et makapuy so nawalaan na kuarta?— Andi. Makasaliw tayoy nakan tan kawes no walay kuarta tayo. Ibabaga na Biblia a proteksion itan. (Eclesiastes 7:12) Balet no inaro tayo so kuarta, nawalaan itayo na saray problema. Naalig tayo imay makulangkulang a mayaman a too a nantipon na saray kayamanan parad inkasikaton dili balet aliwan mayaman ed Dios.
Antoy kabaliksan na pagmaliw a mayaman ed Dios?— Kabaliksan ton iyuna so Dios ed bilay tayo. Ibabaga na arum a totoo a manisia ira ed Dios. Isipen dan say nakaukolan labat et say panisia ed sikato. Balet kasin mayaman ira ed Dios?— Andi, kapara da imay mayaman a too ya alingwanan toy Dios.
Agbalot alingwanan nen Jesus so Ama to a walad tawen. Agto nananap na dakel a kuarta. Tan anggapoy dakel a kayarian to. Amta nen Jesus no anto so talagan importante ed bilay. Antam no anto itan?— Say pagmaliw a mayaman ed Dios.
Ibagam pa’d siak, panon itayon magmaliw a mayaman ed Dios?— Magmaliw itayon mayaman ed Dios no gawaen tayoy makapaliket ed sikato. Inkuan nen Jesus: ‘Naynay kon gawaen iray bengatla a makapaliket ed sikato.’ (Juan 8:29) Manliket so Dios no gawaen tayo iray labay to. Ibagam pa natan ed siak, antoray nagawaan mon mamaliket ed Dios?— On, makapanbasa ka na Biblia, miaral, manpikasi ed Dios, tan ontulong ed arum a makaaral nipaakar ed sikato. Saratan so talagan sankaimportantian ed bilay.
Lapud si Jesus et mayaman ed Dios, sikatoy inasikaso nen Jehova. Inikdan toy Jesus na bilay ya andi-anggaan. No aligen tayo si Jesus, aroen tan asikasoen itayo met nen Jehova. Kanian komon ta aligen tayo si Jesus tan agtayon balot aligen iman a mayaman a too ya alingwanan toy Dios.
Niraya so pigaran teksto ed Biblia a mangipanengneng na dugan pangipasen ed materyal iran bengatla: Uliran 23:4; 28:20; 1 Timoteo 6:6-10; tan Hebreos 13:5.
Manaral Ni
JESUS
Inebatan nen Jesus so Mayaman a Manuley
Akin ya imbaga nen Jesus a mainomay nin onlabot ed abot na dagum so sakey a kamelyo nen say pakaloob na sakey a mayaman a too ed Panarian na Dios?


text:
Tepetepet na Saray Manbabasa
Antoy adiskobre na saray arkeologo ya mamapaneknek ya say syudad na Jerico nensaman et agangganon asakop?
Unong ed Josue 6:10-15, 20, niliber na saray sundalon Israelita so syudad na Jerico maminsan ed sanagew diad loob na anemiran agew. Diad komapiton agew, aminpito dan niliber so syudad, insan inggeba na Dios so padir na Jerico. Lapud satan et akaloob iray Israelita ed Jerico tan asakop da itan. Kasin wala ray adiskobre na saray arkeologo ya mamapaneknek ed ibabaga na Biblia ya agangganon asakop so Jerico?
Nensaman, kaslakan et paliberan na saray onaatakin sundalo so syudad ya labay dan sakopen. Mabayag odino magano man itan, basta nasakop da la so syudad et alaen day amin ya kayamanan ditan, pati naakan. Balet diad saray geray na Jerico, wala ray nalmo na saray arkeologo ya dakel a suplay na naakan. Oniay imbaga na Biblical Archaeology Review nipaakar ed satan: “Say sankarakelan ya nalmo ed geray, likud ed saray banga, et ilik. . . . No ibase ed rekord na saray arkeologo ed Palestina, nikadkaduma iya. Nayarin normal labat so pakalmoy sakey odino duaran pananginan na ilik, balet duma iya ta agaylay karakel na ilik.”
Unong ed salaysay na Biblia, talagan ag-inala na saray Israelita iray ilik ed Jerico, ta atan so ingganggan nen Jehova ed sikara. (Jos. 6:17, 18) Inmataki iray Israelita nen kakkayari na panag-ani kanian dakdakel so suplay na ilik. (Jos. 3:15-17; 5:10) Papaneknekan na dakel ya nalmon ilik ed Jerico ya aganggano itan ya asakop na saray Israelita, a singa ibabaga na Biblia.


text:
LEKSION 1
Anto Ita’y Maong a Balita?
1. Anto ita’y maong a balita ya nanlapud Dios?
Labay na Dios ya maliket so bilay tayo. Pinalsa toy dalin tan say amin ya wadia ta inaro to ray totoo. Sikatoy magano lan onkiwas pian ikdan na maong a bilay iray totoo diad interon mundo. Ekalen toy amin ya sengegan na kairapan.
Anggapoy anggan sakey a gobierno ya akapangekal na gulo, sakit, odino patey. Balet walay maong a balita. Asingger lan ekalen na Dios so amin ya gobiernoy too, tan say manguley diad dalin et say mismon gobierno to. Maliket la ray totood satan ta wala lay kareenan tan agla ran balot mansakit.
2. Akin et importantin naamtaan a tampol na totoo so maong a balita?
Naandi labat so kairapan no ekalen la na Dios so amin ya mauges a totoo diad dalin. (Sofonias 2:3) Kapigan itan nagawa? Impasakbay na Salita na Dios iray mauges ya nagagawa natan. Paneknek iraya ya asingger lan onkiwas so Dios.
3. Antoy nepeg tayon gawaen?
Nepeg tayon amtaen so nipaakar ed Dios diad panaral ed Salita to, say Biblia. Singa itan sulat na maaron ama. Naaralan tayod ’tan no panon so nawalaan na maliket a bilay natan tan andi-anggaan a bilay ed dalin diad arapen. Siempre, wala ray agmalabay ya manaral kay Biblia. Balet, nonot moy maliket a bilay ya insipan na Dios pian manpursige kan manaral anggano dismayaen ka na arum.
Manaral Ni
PANAGARAL NA BIBLIA
Akin ya Aralen so Biblia?
Tutulongan na Biblia so minilyon a totoo pian naebatan iray importantin tepet dad bilay. Kasin labay mo met?


text:
A5
Say Ngaran na Dios ed Kristianon Griegon Kasulatan
Bibidbiren na saray iskolar na Biblia a say personal a ngaran na Dios, ya irerepresenta na Tetragrammaton (יהוה), et ngalngali 7,000 danay a naromog ed orihinal a sulsulat na Hebreon Kasulatan. Balet iisipen na dakel ya agnaromog itan ed orihinal a sulsulat na Kristianon Griegon Kasulatan. Lapud saya, maslak a managpatalos na Biblia ed panaon tayo et agda uusaren so ngaran a Jehova sano ipapatalos da so tatawagen a Balon Sipan. Anggan sano ipapatalos da ray tekston inaon ed Hebreon Kasulatan a pakaromogan na Tetragrammaton, say uusaren na maslak a managpatalos et “Katawan” imbes a say personal a ngaran na Dios.
Say ontan a maslak a paraan na panagpatalos et agtutumboken na saray managpatalos na Balon Mundo a Patalos na Masanton Kasulatan. Say ngaran a Jehova et 237 danay dan inusar ed Kristianon Griegon Kasulatan. Sanen dedesidien itan na saray managpatalos, inkonsidera da so duaran importantin bengatla: (1) Saray Griegon manuskrito a walad sikatayo natan et aliwan orihinal. Diad nilibo iran kopya a wala natan, maslak et ginawa ngalngali duanlasus a taon kayarin apawala iray orihinal. (2) Diad saman, saramay nankopya na saray manuskrito et balanglan sinalatan da so Tetragrammaton na Kyrios, a Griegon salita parad “Katawan,” odino say nankopyaan da et saramay manuskrito ya asalatan la so Tetragrammaton.
Naamtaan na New World Bible Translation Committee a walay mabiskeg ya ebidensya a say Tetragrammaton et walad orihinal a Griegon manuskrito. Say desisyon da et nibased sarayan ebidensya:
Say Tetragrammaton et nabasa ed saray kopya na interon Hebreon Kasulatan ya inusar ed panaon nen Jesus tan saray apostol to. Diad apalabas et walay pigaran totoo a nankuestion ed satan. Natan ta saray kopya na Hebreon Kasulatan ya apetsaan manlapu ni nen inmunan siglo et adiskobre diad asingger ed Qumran, sayan punto et aglan balot napanduaruwaan.
Diad panaon nen Jesus tan saray apostol to, say Tetragrammaton et naromog met ed saray Griegon patalos na Hebreon Kasulatan. Diad nilasus a taon, iisipen na saray iskolar a say Tetragrammaton et anggapod saray manuskrito na Griegon Septuagint a patalos na Hebreon Kasulatan. Balet diad kapegleyan na koma-20 siglo, atawag so imano na saray iskolar nipaakar ed arum a dagdaan a pingpinglis a nansulatan na bersion a Griegon Septuagint a wala la diad panaon nen Jesus. Diad saraman a pingpinglis et nabasa so personal a ngaran na Dios, ya akasulat ed Hebreo. Kanian nen panaon nen Jesus, say ngaran na Dios et walad saray kopya na Kasulatan ed lenguahen Griego. Balet diad komapat a siglo C.E., saray importantin manuskrito na Griegon Septuagint, a singa say Codex Vaticanus tan Codex Sinaiticus, et agnabasa so ngaran na Dios diad saray libro manlapud Genesis anggad Malaquias (a dati et wadtan diad akauna iran manuskrito). Kanian, agla pankelawan a diad saray bandad unor a sulsulat manlapud saman a panaon et agnaromog so ngaran na Dios diad tatawagen a Balon Sipan, odino Griegon Kasulatan a kabiangan na Biblia.
Malinlinew ya imbaga nen Jesus: “Linma ak dia ed ngaran nen Amak.” Indanet to met a saray kimey to et ginawa to diad ‘ngaran na Ama to’
Ibabaga na mismon Kristianon Griegon Kasulatan ya aminpigan tinukoy nen Jesus so ngaran na Dios tan impaamta to itan ed arum. (Juan 17:6, 11, 12, 26) Malinlinew ya imbaga nen Jesus: “Linma ak dia ed ngaran nen Amak.” Indanet to met a saray kimey to et ginawa to diad ‘ngaran na Ama to.’—Juan 5:43; 10:25.
Say Kristianon Griegon Kasulatan et impuyan a kaaruman na sagradon Hebreon Kasulatan, kanian say biglan pakaandi ditan na ngaran nen Jehova et aliwan matukoy. Sanen kapegleyan na inmunan siglo C.E., inkuan na disipulon si Santiago ed saray mamatatken ed Jerusalem: “Malinlinew ya insalaysay nen Simeon no panon ya aawaten la natan na Dios iray aliwan Judio pian manpili ed sikara na totoon parad ngaran to.” (Gawa 15:14) Aliwan makatunongan ya ontan so ibaga nen Santiago no anggapo so makaamta odino manguusar ed ngaran na Dios nen inmunan siglo.
Say pinatikey a ngaran na Dios et walad Kristianon Griegon Kasulatan. Diad Apocalipsis 19:1, 3, 4, 6, say ngaran na Dios et kabiangan ed salitan “Hallelujah.” Nanlapu iya ed Hebreon balikas a literal a mankabaliksan na “Idayew yoy Jah.” Say “Jah” et pinatikey a ngaran a Jehova. Dakel a ngaran ya inusar ed Kristianon Griegon Kasulatan et nanlapud ngaran na Dios. Diad tua, impaliwawa na saray reperensya a say mismon ngaran nen Jesus et mankabaliksan a “Si Jehova so Kilalaban.”
Ipapanengneng na saray akaunan sulsulat na saray Judio ya inusar na saray Judion Kristiano so ngaran na Dios ed sulsulat da. Say Tosefta, a nisulat a koleksion na saray insalitan ganggan ya akompleto nen manga 300 C.E., et oniay imbaga to nipaakar ed Kristianon sulsulat a pinoolan diad Sabaton: “Saray libro na saray Ebanghelista tan saray libro na minim [ipapasen a saray Judion Kristiano] et agda inliktar ed apoy. Imbes, inabuloyan ira a poolan iratan, pati saray reperensya nipaakar Ngaran na Dios a walad saratan.” Tan unong met ed Tosefta, si Rabbi Yosé a taga Galilea, a nambilay diad inggapo na komaduan siglo C.E., et imbaga to a diad arum iran agew na sakey simba, “pipilaten na sakey iray reperensya nipaakar ed Ngaran na Dios a walad saratan [iisipen ya ontutukoy ed saray Kristianon sulsulat] tan iyaamot iratan, tan say arum et popoolan.”
Bibidbiren na arum ya iskolar na Biblia a mapatnag a say ngaran na Dios a walad saray inaon a teksto diad Hebreon Kasulatan et naromog ed Kristianon Griegon Kasulatan. Diad silong na paulon “Tetragrammaton diad Balon Sipan,” oniay inkuan na The Anchor Bible Dictionary: “Wala ray ebidensya a say Tetragrammaton, say Ngaran na Dios a Yahweh, et naromog ed arum odino amin a tekston inaon ed Daan a Sipan a walad Balon Sipan sanen unonan insulat so Balon Sipan.” Imbaga na iskolar a si George Howard: “Lapud say Tetragram et nisulat ni ed saray kopya na Griegon Biblia [say Septuagint], saya so Kasulatan ya uusaren na saray inmunan Kristiano, makatunongan so panisia a sanen angaon ed Kasulatan iray managsulat na Balon Sipan, impreserba ra so Tetragram diad teksto na Biblia.”
Saray kabkabat a managpatalos na Biblia et inusar day ngaran na Dios ed Kristianon Griegon Kasulatan. Arum ed sarayan managpatalos et abaybayag da lan gagawaen itan antis nin apawala so Balon Mundo a Patalos. Nia iramay managpatalos tan saray kimey da: A Literal Translation of the New Testament . . . From the Text of the Vatican Manuscript, nen Herman Heinfetter (1863); The Emphatic Diaglott, nen Benjamin Wilson (1864); The Epistles of Paul in Modern English, nen George Barker Stevens (1898); St. Paul’s Epistle to the Romans, nen W. G. Rutherford (1900); The New Testament Letters, nen J.W.C. Wand, ya Obispo na London (1946). Niarum ni, diad sakey ya Español a patalos nen kagapo na koma-20 siglo, say managpatalos a si Pablo Besson et inusar toy “Jehová” diad Lucas 2:15 tan Judas 14, tan ngalngali 100 a paimanod leksab na patalos to so mangisusuheri ed ngaran na Dios bilang posiblin patalos. Abayag la antis ni na saratan a patalos, saray Hebreon bersion na Kristianon Griegon Kasulatan manlapu lad koma-16 a siglo et inusar da so Tetragrammaton ed dakel a bersikulo. Dia labat ed German a lenguahe, manga 11 a bersion so angusar na “Jehovah” (odino say transliterasyon na Hebreo a “Yahweh”) diad Kristianon Griegon Kasulatan tan apatiran managpatalos so angiyarum na sayan ngaran diad parentesis kayari “Katawan.” Masulok a 70 German a patalos so angusar na ngaran na Dios diad saray paimanod leksab odino diad saray komentaryo.
Diad saray patalos ed Biblia diad masulok a sanlasus a nanduruman lenguahe et naromog so ngaran na Dios diad Kristianon Griegon Kasulatan. Dakel a lenguahe na Aprika, Native ya Amerika, Asia, Europa, tan saray isla ed Pasipiko so bulobulos ya angusar na ngaran na Dios. (Nengnengen so listaan a walad pahina 1998 tan 1999.) Denesidi na saray managpatalos ed sarayan edisyon ya usaren so ngaran na Dios lapud saray rason a miparad tagey. Arum ed sarayan patalos na Kristianon Griegon Kasulatan et agano ni labat a nipaway, a singa say Rotuman a Biblia (1999), a 51 a danay ya angusar na “Jihova” diad 48 bersikulo, tan say Batak (Toba) a bersion (1989) a nanlapud Indonesia, ya 110 danay ya angusar na “Jahowa.”
Andi-duaruwa a walay malinew a basiyan na impangipawil ed ngaran na Dios a Jehova diad Kristianon Griegon Kasulatan. Ontan a mismo so ginawa na saray managpatalos na Balon Mundo a Patalos. Baleg so respeto ra ed ngaran na Dios tan antakot iran mangekal na antokaman a walad orihinal a teksto.—Apocalipsis 22:18, 19.


text:
KAYAMANAN ED SALITA NA DIOS | JEREMIAS 51-52
Ontutua so Amin ya Salita nen Jehova
Impasakbay nen Jehova iray eksakton nagawa ed arapen
“Iyubol yo ray pana”
“Tinmunda lan milaban iray sundalo na Babilonia”
Oniay nabasad Nabonidus Chronicle: “Akaloob ed Babilonia iray sundalo nen Ciro ya anggapoy agawan labanan.” Labay ton ibaga et asumpal imay impropesiya nen Jeremias ya anggapoy nagawan panlalaban
“Magmaliw a bunton na saray bato so Babilonia [tan] agla napanayaman ed andi-anggaan”
Manlapu nen 539 B.C.E., ginmapon kinmapuy so pakapanyari na Babilonia. Plano nen Alexander the Great ya gawaen so Babilonia ya capital city na empiryo to, balet biglan inatey. Nen ginmapo so panaon na saray Kristiano, wala ni ray Judio ya manaayam ed Babilonia, kanian binmisita ditan si apostol Pedro. Balet nen komapat ya siglo C.E., aderal la so syudad tan sinmabi panaon et agla napanayaman


text:
Saad. (so Allah i Matao ko paka-aantapan Iyan on). Ibt ko Qor´an, a ndodon so pananadm (ka mataan a so Mohammad na bnar):
Kna, ka so miyamangongkir na matatago ko maratabat, go so kasosorang.
Madakl a bininasa Mi ko miyaonaan iran a pagtaw, na minithatawaga iran a: Da a masa a kapakapalagoy!
Na miyammsa siran ko kiyapakawma kiran o miyamakaiktiyar a pd kiran! Go pitharo o miyamangongkir a:"Giyai na balik mata a bokhag!"
"Ino niyan mbaloya so manga katohanan a tohan a Isaysa?" Mataan! a giyaya na titho a shay´ a pakammsa!
Na inilalakaw o manga nakoda iran a:"Dadayon kano, go thatakna kano ko manga katohanan niyo. Mataan! a giyai na titho a shay´ a paka-aantapn (rktano)!"
"Da tano aya man´g ko okit a miyawri": Da ko ungkaya inonta na piyangmbaalan (a kabokhag)!
"Ino skaniyan bo i thoroni ko pananadm ko ndolondolanan tano?" Kna ka siran na matatago ko kazasangka ko pananadm Akn. Kna, ka (kagiya) da iran pn kataami so siksa Akn!
Antawaa ba zisii kiran so khikatatagoan ko limo o Kadnan ka, - a Mabagr, a Pphammgay?
Antawaa ba iran rk so kapaar ko manga langit ago so lopa, go so nganin a pagltan a dowa nan? Na pamanik siran ko pphamangokitan!
Tantara a so ndodoo a pgs, a pd ko mithampotampong.
Tomiyaplis ko miyaonaan iran so pagtaw o Noh, ago so pagtaw a Ad, go so Pir´awn a khirk ko manga lutakan,
Go so pagtaw a Samod, go so pagtaw o Lot, go so manga taw sa Aykah; - siran man so mithampotampong.
Da´ ko oman i isa kiran inonta na piyakambokhag iyan so manga sogo, na miyatangkd (kiran) so siksa Akn.
Na da a pnayawn o siran aya a rowar ko lalis a isa, a da a kaphakandod iyan.
Na pitharo iran a:"Kadnan ami, nggagaaning Ka rkami so kipantag ami ko dapn so alongan a kapamagitong!"
Phantang ka ko katharo iran, go aloyang ka so oripn Ami a Dawood, a adn a bagr iyan: Mataan! a skaniyan na pphananangoran (ko Allah).
Mataan! a Skami na piyakaphasiyonot Ami so manga palaw, a pd iyan a pthasbik siran, ko kagabigabi, ago so kapitapita,
Go so manga papanok a matitimo: Na tanan sii ko Allah pphananangoran.
Go piyakabagr Ami so kadato iyan, go inibgay Ami ron so ongangn, ago so katao ko kokoman.


text:
Mataan! a Skami na phakadaagn Ami ska (ya Mohammad) sa daag a mapayag:
Ka kagiya a pnapin rka o Allah so miyaona a dosang ka, go so miyawri, go tharotopn Iyan so limo Iyan rka, go thoroong ka Niyan ko okit a makaoontol,
Go thabangang ka o Allah sa tabang a mabagr.
Skaniyan so piyakatoron Iyan so kathatana ko manga poso o miyamaratiyaya, ka an siran makawman sa paratiyaya, - a rakhs o (andang a) paratiyaya iran. Na rk o Allah so manga tantara ko manga langit go so lopa. Na tatap a so Allah na Matao, a Mawngangn,
(Inisogo Iyan so kaphrang ka) kagiya a phakasoldn Iyan so miyamaratiyaya a manga mama, go so miyamaratiyaya a manga babay ko manga sorga, a pphamangondas ko kababaan Iyan so manga lawasayg, makakakal siran roo, go plalasn Iyan kiran so manga karataan iran; - na miyabaloy oto sii ko Allah a daag, a mala, -
Go an iyan masiksa so pphamanangin a manga mama, go so pphamanangin a manga babay, go so manga pananakoto a manga mama, go so manga pananakoto a manga babay, a ipagaarangan iran so Allah sa arangan a marata; sii kiran so pkhagolinggoling a marata: Na kiyararangitan siran o Allah go pimorkaan Iyan siran, go inithiyagar Iyan kiran so Jahannam. Na mikharatarata a khabolosan.
Na rk o Allah so manga tantara ko manga langit ago so lopa. Na tatap a so Allah na Mabagr, a Mawngangn.
Mataan! a Skami na siyogo Ami ska (ya Mohammad) a saksi, go pphamanothol sa mapiya, go pphamakaiktiyar:
Ka an iyo maparatiyaya so Allah, go so sogo Iyan, go an iyo Skaniyan katabangi, go an iyo mazlasla Skaniyan, go an iyo miphoroporo so Allah ko kapitapita, go so kagabigabi.
Mataan! a so siran a gii siran rka makiphasada, na aya dn a gi iran miphasada na so Allah: So lima o Allah na Maliliyawaw ko manga lima iran; na sadn sa ndorat na aya dn a kapndoratan iyan na giya dn a ginawa niyan; Na sa taw a tomann iyan so inibgay niyan a pasad ko Allah, na mbgan Iyan dn skaniyan sa balas, a mala.
Ptharoon rka dn o mithatalimbagak ko manga Arab a:"Miyatmbang kami o manga tamok ami go so manga taalok rkami, na pangnin kaming ka sa maap". Di iran pakitharo ko manga dila iran so da ko manga poso iran. Tharoang ka:"Na antawaa i adn a mapkhapaar iyan rkano ko Allah a mayto bo amay ka pakaantapan kano Niyan sa morala odi na pakaantapan kano Niyan sa ompiya? Kna, ka tatap a so Allah sii ko gii niyo nggolawlaan na Kaip Iyan.
"Kna, ka inipagarangan iyo sa di dn makambalingan so Rasol ago so miyamaratiyaya ko manga taalok kiran sa dayon sa dayon, go pipharasan oto ko manga poso iyo, go miyagarangan kano sa arangan a marata, go miyabaloy kano a pagtaw a miyangabibinasa."
Na sadn sa di maratiyaya ko Allah go so sogo Iyan na mataan! a Skami na pithiyagaran Ami so miyamangongkir sa kadg!
Na rk o Allah so kapaar ko manga langit ago so lopa: Pnapiyan Iyan so taw a kabaya Iyan, go ziksaan Iyan so taw a kabaya Iyan. Na tatap a so Allah na Manapi, a Makalimoon.
Ptharoon o mithatalimbagak, amay ko songowan iyo so manga taban ka phangowaan iyo skaniyan a:"Botawani kami niyo ka monot kami rkano"; khabayaan iran a kasambian iran so manga katharo o Allah. Tharoang ka:"Di kano rkami dn pagonot." Giyoto man na pitharo o Allah gowani, na ptharoon iran dn: -"Kna, ka ziign kami niyo". Kna, ka miyabaloy siran a da a sasabotn iran inonta so mayto.
Tharoang ka ko mithatalimbagak ko manga Arab a:"Thawagn kano (a phakaaton) ko pagtaw a adn a guus iyan a mala, a mipmbonoay niyo siran, odi na somangkop siran; na o onoti niyo na mbgang kano o Allah sa balas a mapiya. Na o talikhod kano lagid o kiyatalikhod iyo a miyaona, na ziksaan kano Niyan sa siksa a malipds."
Da´ ko bota i dosa, go da´ ko lpo i dosa, go da´ ko pkhasakit i dosa (ko da iran kawnot sa thmoan): Na sadn sa monot ko Allah go so sogo Iyan, na phakasoldn Iyan ko manga sorga a pphamangondas ko kababaan iyan so manga lawasayg. Na sa taw a tomalikhod, na ziksaan Iyan skaniyan sa siksa a malipds.
Sabnsabnar a miyasoat so Allah ko miyamaratiyaya gowani ko dii siran rka makiphasada ko atag o kayo: Na katawan Iyan so matatago ko manga poso iran, na piyakatoron Iyan kiran so kathatana, go inibalas Iyan kiran so daag, a marani,
Go manga taban a madakl a phangakokowa iran skaniyan. Na tatap a so Allah na Mabagr, a Mawngangn.
Inidiyandi rkano o Allah so manga taban a madakl, a phangakokowa niyo skaniyan, na pinggagaanan Iyan rkano aya, go lininding kano Niyan ko manga barokan o manga manosiya, ka ang kano mabaloy a tanda ko miyamaratiyaya, go ang kano Niyan matoro ko okit a makaoontol;


text: 1 Lapud anengneng kon dakel so nanseet a mangiyuksoy tan mangisulat ed impormasyon nipaakar ed amin a bengatlan sigpot tayon papanisiaan,+2 no panon ya impasabi iraya ed sikatayo na saramay akatasi+ manlapud gapo tan saramay mangipupulong ed mensahe,+3 ninonot ko met ya isulat iratan a mauksoy parad sika, kagalgalang a Teofilo,+ lapud maalwar kon inusisa iratan ya amin manlapud gapo,4 pian sigpot mon naamtaan a tua iray bengatlan nibabangat ed sika.+5 Diad saray agew nen Herodes*+ ya ari na Judea, walay saserdoten manngaray Zacarias, a kabiangan ed grupo nen Abias.*+ Sikatoy angasawa na sakey ed saray anak a bibii nen Aaron, a manngaray Elizabet.6 Matunong iran dua ed arapan na Dios lapud nambilay ira ya andian na pakabalawan unong ed amin a ganggan tan pananontonan nen Jehova.*7 Balet anggapoy anak da, lapud lepes* si Elizabet, tan pareho ran maedad la.8 Natan lapud sikatoy manlilingkor bilang saserdote na Dios unong ed betang na grupo to,+9 asabi a sikato lay onsublay ya onloob ed santuaryo nen Jehova*+ pian mangiyapay na insenso,+ a singa ed niyugali* na saray aturon saserdote.10 Tan manpipikasi so amin a totoo ed paway diad oras na panangiyapay na insenso.11 Nampanengneng ed sikato so anghel nen Jehova,* ya akaalagey diad nikawanan na altar na insenso.12 Balet apagaan si Zacarias ed anengneng to, tan sikatoy ataktakot.13 Anggaman ontan et oniay inkuan ed sikato na anghel: “Agka natatakot, Zacarias, lapud dinengel na Dios so masimoon a pikakasim, tan si Elizabet ya asawam et mangiyanak na sakey a laki, tan sikatoy ngaranan mo na Juan.+14 Manggayaga tan manliket kan maong, tan dakel so manliket met ed kiyanak to,+15 lapud sikatoy magmaliw ya importante ed pakanengneng nen Jehova.*+ Balet sikatoy nepeg ya agbalot oninum na alak odino antokaman a de-alkohol ya iinumen,+ tan manlapu lad kiyanak to* et sikatoy napano na masanton espiritu.+16 Tan dakel ed saray ananak na Israel so papawilen tod si Jehova* a Dios da.+17 Ontan met, ibaki lan unona na Dios so anak mo sakbay to, tan sikatoy nawalaan na biskeg tan pakayari a singa si Elias,+ pian papawilen toy kapusoan na kaamaan ed ananak+ tan tulongan to iray agmatulok a nawalaay karunongan na saray matunong, pian nitarya to parad si Jehova* so akaparaan a totoo.”+18 Imbaga nen Zacarias ed anghel: “Panon kon naseguro iya? Ta masiken ak la, tan akulaw met lay asawak.”19 Inmebat so anghel ed sikato: “Siak si Gabriel,+ ya onaalagey ed arapan na Dios,+ tan nibaki ak a mitongtong tan mangibagad sika na sayan maong a balita.20 Balet naemel ka tan agka makapansalita anggad agew na kagawa na sarayan bengatla, lapud agmo sinisia iray imbagak, a nasumpal ed aturon panaon da.”21 Diad saman et aalagaren na totoo si Zacarias, tan mankelaw ira ta sikatoy abayag lad loob na santuaryo.22 Nen pinmaway la, sikatoy agmakapansalita, tan atebek dan walay anengneng ton makapakelkelaw* ed loob na santuaryo. Sikatoy sinyas lan sinyas ed sikara ta agmakasalita.23 Nen asumpal la iray agew na impanlingkor tod templo,* sikatoy sinmempet lad abung to.24 Kayari na pigaran agew, nanlukon si Elizabet ya asawa to, tan agpinmaway ed abung ed loob na limay bulan, tan inkuan to:25 “Oniay ginawa nen Jehova* ed siak ed sarayan agew. Inimano to ak pian ekalen toy pamabalawan na totoo ed siak.”+26 Diad komanem a bulan to et imbaki na Dios si anghel Gabriel+ ed syudad na Galilea a tatawagey Nazaret,27 pian onlad sakey a birhen+ ya akisipanan lan miasawa ed lakin manngaray Jose a nanlapud pamilya nen David, tan say ngaran na sayan birhen et Maria.+28 Tan sanen linmoob so anghel, inkuan to: “Maabig ya agew, sika ya apaboran a maong, si Jehova* et walad sika.”29 Balet sikatoy apagaan a maong ed saray imbaga na anghel tan ninonot to no antoy kabaliksan na sayan panangibano.30 Kanian inkuan na anghel ed sikato: “Agka natatakot, Maria, ta pinaboran ka na Dios.31 Tan manlukon ka tan mangiyanak kay sakey a laki,+ tan sikatoy ngaranan mo na Jesus.+32 Sikatoy magmaliw ya importante+ tan natawag ya Anak na Sankatagyan,+ tan iter nen Jehova* a Dios ed sikato so trono nen David ya ama to,+33 tan sikatoy manuley ya andi-anggaan bilang Ari ed sankaabungan nen Jacob, tan agmangangga so Panarian to.”+34 Balet inkuan nen Maria ed anghel: “Panon iyan nagawa, anta agak nin balot akiakdol ed laki?”+35 Inmebat so anghel: “Niwalad sika so masanton espiritu,+ tan tarongan kay pakayari na Sankatagyan. Tan lapud satan, samay niyanak et natawag a masanto,+ Anak na Dios.+36 Tan say kanayon mon si Elizabet, ya ibabaga na totoo a lepes,* et angilukon met na anak a laki anggaman akulaw la, tan komanem lan bulan to;37 ta anggapoy imposible ed Dios.”*+38 Diad saman et inkuan nen Maria: “Siak so biin aripen nen Jehova!* Nagawa komon ed siak so unong ed imbagam.” Diad saman et tinmaynan lay anghel.39 Kanian namparaan si Maria ed saraman ya agew tan nanapuran linmad mapalandey a lugar, diad sakey a syudad na Juda,40 tan sikatoy linmoob ed abung nen Zacarias tan imbano toy Elizabet.41 Nen nadngel nen Elizabet so impangibano nen Maria, ginmalaw so ugaw ed eges to, tan napnoy masanton espiritu si Elizabet,42 tan imbaga ton maksil: “Narayew kad amin a bibii, tan abendisyonan so bunga na eges mo!43 Kanian siopa ak pian nawalaay onian pribilehyo, ya onlad siak so ina na Katawan ko?44 Ta nen nadngel koy impangibanom, malikeliket a ginmalaw so ugaw ed eges ko.45 Maliket ka met, sika ya anisia, ta nagawan amin ed sika iray imbaga nen Jehova.”*46 Tan inkuan nen Maria: “Idaydayew na kamarerwak* si Jehova,*+47 tan agko napokpokay manlikliket ed Dios a Manangiliktar ko,+48 lapud inimano toy abeban kipapasen na biin aripen to.+ Ta manlapu lad natan, iyabawag na amin a henerasyon a maliket ak,+49 lapud balbaleg a bengatla so ginawa ed siak na makapanyarin Dios, tan masanto so ngaran to,+50 tan diad mantutumbokan iran henerasyon et nipatnag so panangasi tod saramay ontatakot ed sikato.+51 Diad panamegley na taklay to et sikatoy nanggaway makapanyari iran bengatla; intaytayak to iray mapaatagey so intension na puso ra.+52 Inyabeba tod trono iray makapanyarin totoo+ tan inyatagey to iray totoon abebbebay kipapasen da;+53 saray narasan et pinesepesel toy maong iran bengatla,+ tan saray mayaman et pinataynan ton kalimalima.54 Tinulongan toy lingkor ton Israel, pian ipanengneng a naynay ton sankanonot so sipan to ya ipatnag so panangasi+55 ed si Abraham tan ed ilalak* to,+ a singa imbaga tod saray inmuunan atateng tayo.”56 Akiayam si Maria ed sikato diad ngalngalin taloy bulan, insan sinmempet lad abung to.57 Natan et asabi lay pananak nen Elizabet, tan sikatoy angiyanak na sakey a laki.58 Tan nadngelan na saray kakaabay tan kakanayon to ya impatnag nen Jehova* so baleg a panangasi ed sikato, tan akiliket irad sikato.+59 Diad komawalon agew et sinegat day ugaw,+ tan sikatoy ingaran da komon ed ngaran nen ama to, a Zacarias.60 Balet inmebat so ina to: “Andi! sikatoy ingaran a Juan.”61 Lapud saya et inkuan dad sikato: “Anggapod saray kakanayon mo so manngaran na ontan.”62 Insan tinepetan day ama na ugaw ed panamegley na sinyas no antoy labay ton ngaran na ugaw.63 Kanian sikatoy nampaala na tablan panagsulatan tan insulat to: “Juan so ngaran to.”+ Diad saya et mankelaw iran amin.64 Tampol ya abiswat toy sangi to tan ginmalaw so dila to tan nansalita,+ ya indaydayew toy Dios.65 Tan tinmakot so amin a kabandaan da, tan sarayan amin a bengatla so pantotongtongan ed interon mapalandey a lugar na Judea.66 Tan impapuso itan na amin ya akadngel, ya inkuan da: “Anto kasi pagmaliwan na sayan ugaw?” Lapud say lima nen Jehova* et talagan walad sikato.67 Insan si Zacarias ya ama to et napnoy masanton espiritu, tan nampropesiya, ya inkuan to:68 “Narayew komon si Jehova* a Dios na Israel,+ lapud inimano to tan inliktar to iray totoo to.+69 Tan pinatalindeg tod sankaabungan nen David a lingkor to so sakey a saklor na kilalaban*+ parad sikatayo,+70 unong a sinalita tod panamegley na saray masanton propeta to nensaman,+71 ya iliktar to itayod saray kakabusol tayo tan ed amin a mamubusol ed sikatayo;+72 pian ipatnag toy panangasi ed saray inmuunan atateng tayo tan pian nonoten toy masanton sipanan to,+73 samay sinambaan tod inmunan ateng tayo a si Abraham,+74 pian kayari to itayon isalba ed saray kakabusol et iter tod sikatayoy pribilehyon manlingkor ed sikato a walaay pakpel75 tan katooran tan inkatunong ed pakanengneng to diad amin ya agew tayo.76 Balet sika, ana’ko, natawag kan propeta na Sankatagyan, ta ibaki ka lan unona nen Jehova* sakbay to, pian mangiparaan ed saray dalan to,+77 pian mangipakabat na mensahe na kilalaban ed kabaleyan to diad pakaperdona na saray kasalanan da,+78 lapud maaron panangabagey na Dios tayo. Sayan panangabagey a manlapud tagey et singa liwawa ed palbangon,79 a mangiter na liwawa ed saramay manyudyurong ed kabilungetan tan anino na patey,+ tan mangigiya ed saray sali tayo ed dalan na kareenan.”80 Tan nantultuloy a binmaleg tan binmiskeg so ugaw, tan sikatoy nanayam diad desierto anggad agew na impangiparungtal toy sarili to ed Israel.


text:
TULONG PARAD PAMILYA | KALANGWERAN
No Panon ya Nalabanan so Desdes na Kalimog
NO AKIN YA MAIRAP
“Nen antis ak ya man-high school, agak labalabay na saray kaeskuelak. Ansakisakit itan ed siak. Kanian nen high school ak la, inuman koy itsurak tan ugalik
Kasin dedesdesen ka na saray kalimog mo? No on, tu longan ka na sayan artikulo pian nalabanan itan.
No manpadesdes ka, singa ka robot lapud aabuloyan mon kontrolen ka na arum. Agmo aabuloyan ya gawaen da ’tan ed sika.
NO ANTOY NEPEG MON NAAMTAAN
Lapud desdes na kalimog, nayarin makagaway mauges iray maong ya totoo.
“Say piulop ed mauges et maneral ed maong iran ugali.”
“No maminsan, anggano amta tayon aliwa, gagawaen tayo nin siansia lapud desperado tayon napaliket so arum!”
Say desdes na kalimog et aglabat manlalapud arum.
“Sano labay kon gawaen so duga, say mauges so walad siak.”
“Mabetbet ya siak so panlalapuan na desdes ya naliliknak. Diad tua, talagan labalabay kon gawaen iray pantotongtongan na saray kalimog ko ta singa eksayting iraman.”
No agmo abuloyan ya kontrolen na arum iray desisyon mo, magmaliw kan maliket.
“Pansiansia yon malinis so konsiensia yo.”
“Nensaman et mair-irap kon labanay desdes na kalimog, balet natan agak la antakot ya magmaliw a duma tan mapekder ak lad saray desisyon ko. Masamit so ugip no malinis so konsiensiam.”
NO ANTOY NAYARIN GAWAEN MO
No nadedesdes kan manggaway aliwa, salien iraya:
Isip mo ray pansumpalan. Tepetay sarilim, ‘No manpadesdes ak, antoy isipen na atateng kod siak? Antoy isipen kod sarilik?’
“Tetepetan ak na saray ateng ko, ‘No manpadesdes ka, antoy nayarin nagawad sika?’ Tutulongan da ak ya nanengneng so negatibon epekto no manpadesdes ak.”
Kaukolan ya kombinsido ka ed papanisiaan mo. Tepetay sarilim, ‘Akin et kombinsido ak ya mauges so manpadesdes, balanglan diad sarilik odino ed arum?’
“Nen melag ak ni, basta’k labat ibabagay andi odino antikey labat so ebat ko, balet natan, sarag ko lan ipaliwawa no akin ya gawaen ko odino agko gawaen so sakey a bengatla. Mapekder ak ed papanisiaan kon duga tan aliwa. Manlapud siak a mismo so ebat—aliwan diad arum.”
Nonot mo no siopa ka. Tepetay sarilim, ‘Anton klase na too so labay kon pagmaliwan?’ Nonoten iray pakakadesdesan mo insan itepet mo, ‘Antoy gawaen na ontan ya too no sikatoy walad onian situasyon?’
“Kontento ak lad inkasiak, kanian ag-importante no antoy isipen na arum ed siak. Tutal, maslak ya totoon kabat ko et labay da no siopa ak.”
Nonot moy arapen. No maneeskuela ka ni, nayarin kayari pigaran taon
“Ninengneng ko may class picture mi, tan agko la anggan natandaan iray ngaran na arum ya kaklasek. Balet nen maneeskuela kami ni, mas importantid siak so ibabaga ra nen say papanisiaan kon duga. Alingo-lingo ak!”
Manparaan. Ibabaga na Biblia: ‘Amtaen no panon so nepeg yon iyebat ed kada sakey.’
“Tutulongan kamin sanagi na atateng mi ya nonoten iray situasyon, insan mi iyakto, pian amta mi la no antoy gawaen mi.”
^ par. 4 Sinalatan iray arum a ngaran ed sayan artikulo.


text:
KAPITULO 18
Bautismo tan say Relasyon Mod Dios
Panon ya babautismoan so sakey pian magmaliw a Kristiano?
Anto ray kaukolan mon gawaen pian magmaliw kan kualipikado parad bautismo?
Anto so dedikasyon ed Dios tan panon itan ya gawaen?
Anto so manunan rason no akin ya manpabautismo so sakey?
1. Akin et labay na Etiopen opisyal na palasyo so manpabautismo?
“WALA diay danum; antoy makasbel ed pakabautismoan ko?” Intepet itan na sakey ya Etiopen opisyal na palasyo nensaman. Impaliwawa ed sikato na sakey a Kristianon man-ngaray Felipe ya si Jesus so impromisan Mesias. Asabi puso na sayan Etiope lapud naaralan tod Kasulatan, kanian kinmiwas. Labay toy manpabautismo!—Gawa 8:26-36.
2. Akin et nepeg mon seryoson isipen so nipaakar ed bautismo?
2 Dakel lay naaralan mon katuaan ed saray akaunan kapitulo na sayan libro diad tulong na sakey a Tasi nen Jehova, kanian ompan nitepet mo, ‘Antoy makasbel ed siak ya manpabautismo?’ Naaralan mo lay impromisa na Biblia nipaakar ed tuloytuloy ya bilay diad Paraiso. (Lucas 23:43; Apocalipsis 21:3, 4) Naaralan mo met la no antoy tua nipaakar ed saray inaatey tan say ilalo ya kioli. (Eclesiastes 9:5; Juan 5:28, 29) Nayarin miuulop ka met lad Saray Tasi nen Jehova diad saray aral dad kongregasyon tan anengneng mo la no panon dan tutumboken so tuan relihyon. (Juan 13:35) Nagkalalo la, seguradon inmelet lay relasyon mod si Jehova a Dios.
3. (a) Antoy ingganggan nen Jesus ed saray patumbok to? (b) Panon a gagawaen so bautismo ed danum?
3 Panon mon nipanengneng ya labay mon panlingkoran so Dios? Imbaga nen Jesus ed saray patumbok to: “Onla kayo . . . tan ibangat yo iray totoo ed amin a nasyon pian magmaliw iran disipulok, a bautismoan yo ra.” (Mateo 28:19) Impanengneng a mismo nen Jesus no panon so pampabautismo ed danum. Sikatoy agwinalsikan na danum, tan aglabat kinalboan na danum so ulo to. (Mateo 3:16) Say salitan “bautismo” et nanlapud Griegon salita ya say labay ton ibaga et “ipalseb ed danum.” Kanian say bautismo na Kristiano et sigpot ya pangipalseb ed danum.
4. Antoy ipapanengneng na pampabautismo ed danum?
4 Kaukolan ya bautismoan ed danum so amin ya labay day nawalaan na relasyon ed si Jehova a Dios. Say bautismo diad publiko so pakanengnengan ya labalabay moy manlingkor ed Dios. Ipapanengneng na satan ya panliketan mon gawaen so panlabayan nen Jehova. (Salmo 40:7, 8) Balet, pian magmaliw kan kualipikado parad bautismo, wala ray nepeg mon gawaen.
KAUKOLAN SO KAKABATAN TAN PANANISIA
5. (a) Antoy unonan kaukolan ya gawaen pian magmaliw ya kualipikado parad bautismo? (b) Akin et importante iray pantitipon ed kongregasyon?
5 Agapoan mo la may unonan kaukolan ya gawaen. Panon? Panamegley na sistematikon panaaral moy Biblia et kakabaten mo lay Jehova a Dios tan si Jesu-Kristo. (Basaen so Juan 17:3.) Balet dakel ni kaukolan mon aralen. Saray Kristiano et labay dan ‘napano ira na suston kakabatan nipaakar ed linawa na Dios.’ (Colosas 1:9) Diad saya et makatulong a maong iray pantitipon ed kongregasyon na Saray Tasi nen Jehova. Importantin atendian iratan. (Hebreo 10:24, 25) Makatulong so regular ya pipiaral mo pian mas nakabat moy Dios.
6. Kasin kaukolan ya antam so amin ya ibabaga na Biblia pian onkualipika kad bautismo? Ipaliwawa.
6 Siempre, agmo kaukolan ya amtaen nin amin so ibabaga na Biblia pian magmaliw kan kualipikado ed bautismo. Samay Etiopen opisyal na palasyo et wala met lay amta to, balet kaukolan to ni tulong pian natalosan toy arum nin parte na Kasulatan. (Gawa 8:30, 31) Mipadpara, dakel ni kaukolan mon aralen. Diad tua, tuloytuloy so panaaral tayo nipaakar ed Dios. (Eclesiastes 3:11) Antis kan nabautismoan balet, kaukolan mon amtaen tan awaten iray manunan bangat na Biblia. (Hebreo 5:12) Kaibad saratan ya bangat no antoy tua nipaakar ed inaatey tan no akin ya importantin naamtaan tan awaten so ngaran na Dios tan say Panarian to.
7. Antoy nepeg ya epekto ed sika na panaaral moy Biblia?
7 Balet, aliwa labat lan basta kakabatan so kaukolan ta “no anggapoy pananisia et imposiblin napaliket so Dios.” (Hebreo 11:6) Ibabaga ed sikatayo na Biblia ya nen nadngel na saray totoo ed syudad na Corinto nensaman so mensahen impulong na saray Kristiano, “anisia tan abautismoan” ira. (Gawa 18:8) Mipadpara, kaukolan ya say panaaral mod Biblia et ontulong ed sikan manisia ya impuyan itan ya Salita na Dios. Nepeg ya ontulong ed sika so panaaral mod Biblia pian nawalaan kay pananisia ed saray promisa na Dios tan ed pakayari na bagat nen Jesus ya mangisalba ed sika.—Josue 23:14; Gawa 4:12; 2 Timoteo 3:16, 17.
IBAGAD ARUM SO KATUAAN YA WALAD BIBLIA
8. Antoy mamakiwas ed sikan ibagad arum so nanaaralan mo?
8 Legan ya ombibiskeg so pananisiam, seguradon agmo napokpokay sarilim ya ibagad arum so nanaaralan mo. (Jeremias 20:9) Napakiwas kan ipaamtad arum so nipaakar ed Dios tan ed saray gagala to.—Basaen so 2 Corinto 4:13.
9, 10. (a) Siopa ray nayarin pangibagaan mo na katuaan ya walad Biblia? (b) Antoy gawaen mo no labay mo lay milan manpulong kaiba iray Tasi nen Jehova?
9 Nayarin ibagam so katuaan ya walad Biblia diad mataktikan paraan ed kapamilyam, kakaarom, katrabahom, tan kakaabay mo. Onsabi panaon, seguradon labay mo met lay milan manpulong kaiba iray Tasi nen Jehova. No labay mo la, ibagam labat itan ed Tasi ya mangiyaaral ed sika na Biblia. No kualipikado ka lan manpulong, walay duaran mamatatken odino elder ed kongregasyon ya mitongtong ed sika tan say mangiyaaral ed sika.
10 Ontulong itan pian mas nakabat moy arum ya Kristianon elder, ya mamapastol ed pulok na Dios. (Gawa 20:28; 1 Pedro 5:2, 3) No nanengneng na sarayan elder ya natatalosan tan papanisiaan mo ray manunan bangat na Biblia, iyaaplikam ed bilay mo iray prinsipyo na Dios, tan talagan labay mo lay magmaliw ya Tasi nen Jehova, ipaamta rad sika ya kualipikado ka lan milan mangipulong ed maong a balita bilang agbautismadon manangipalapag.
11. Anto ray kaukolan nin umanen na sakey pian onkualipika ya manpulong?
11 Balet panon to no agka ni kualipikadon manpulong? Ompan wala ni ray kaukolan mon umanen ed kabibilay mo tan ugalim. Nayarin kaibad satan so pangitundad saray isesekretom ya gagawaen. Kanian, no labay mo lay magmaliw ya agbautismadon manangipalapag, kaukolan ya agka la manggagawa na saray seryoson kasalanan, a singa say seksual ya imoralidad, panagbuanges, tan panagdruga.—Basaen so 1 Corinto 6:9, 10; Galacia 5:19-21.
PAGBABAWI TAN PAKAKOMBERTE
12. Akin et kaukolan so pagbabawi?
12 Nia ni arum ya kaukolan mon gawaen pian onkualipika ed bautismo. Imbaga nen apostol Pedro: “Magbabawi kayo . . . tan manguman kayo pian naperdona iray kasalanan yo.” (Gawa 3:19) Say pagbabawi et panermen tan pamidbir ed saray aliwan ginawam. Say pagbabawi et kaukolan ya gawaen na toon datin imoral so kabibilay to, balet kaukolan met itan ya gawaen na anggan say toon aliwan imoral so kabibilay to. Akin ey? Ta amin a totoo et mankakasalanan tan kaukolan day panamerdona na Dios. (Roma 3:23; 5:12) Nen agka ni manaaral na Biblia, agmo ni amta no antoy panlabayan na Dios. Kanian agmo ni nagagawaan so panlabayan to. Kaukolan sirin so pagbabawi.
13. Anto so pakakomberte?
13 Aliwa labat ya pagbabawi so nepeg mon gawaen, kaukolan so pakakomberte, odino ‘panguman.’ Kanian kaukolan ya itundam lay datin kabibilay mo tan manlapu lad natan, pansagpotan mon gawaey duga. Say pagbabawi tan pakakomberte et kaukolan antis kan nabautismoan.
IDEDIKAM SO SARILIM
14. Antoy sakey nin importantin gawaen mo antis kan nabautismoan?
14 Say sakey nin importantin gawaen mo antis kan nabautismoan et nepeg mon idedika so sarilim ed si Jehova a Dios.
15, 16. Antoy labay ya ibaga na idedikam so sarilim ed Dios, tan akin et gawaen mo itan?
15 No idedikam so sarilim ed si Jehova a Dios panamegley na impapuson pikakasi, isisipan mod sikato ya sikato labat so dayewen mo ya anggad angga. (Deuteronomio 6:15) Balet, akin et gawaen mo itan? Isip mo pay sakey a balolaki ya onkakaraw ed sakey a marikit. No nakabat ton maong may marikit tan nanengneng to ray maong ya ugali to, lalo ton naaro. Onsabi panaon, natural labat ya ibaga na balolaki ya labay ton pakasalan so marikit. Tua, say pangasawa et kaaruman ya responsabilidad. Balet lapud panangaro to, gawaen to itan ya importantin desisyon.
16 No nakabat tan naarom si Jehova, napakiwas kan manlingkor ed sikato ya agnapipilitan. Tan siopaman a malabay ya ontumbok ed Anak na Dios, si Jesu-Kristo, et kaukolan ya “iburi toy sarili to.” (Marcos 8:34) Labay ton ibaga, agtayo iyuunay sarili tayon panlabayan tan plano pian anggapoy makaabala ed interon puson pangunor tayo ed Dios. Antis kan nabautismoan sirin, nepeg ya say panggawad panlabayan nen Jehova a Dios so magmaliw ya manuna ed bilay mo.—Basaen so 1 Pedro 4:2.
AGNATATAKOT YA OMPAN AGMO NATOOR
17. Akin et wala ray agda ni labay ya idedika so sarili da ed Dios?
17 Wala ray arum ya agda ni labay ya idedika so sarili da ed si Jehova ta singa natatakot iran gawaen itan ya seryoson desisyon. Nayarin tatakotan day responsabilidad ed Dios bilang Kristiano ya dedikado ed sikato. Lapud natatakot ira ya ompan nalingo ra tan napaermen day Jehova, iisipen dan mas maong lan agda idedika so sarili da.
18. Antoy mamakiwas ed sika ya idedikay sarilim ed si Jehova?
18 Legan mon nanaaralan ya aroen si Jehova, napakiwas kan idedikay sarilim ed sikato tan gawaen so anggaay nayarian mon tooren itan. (Eclesiastes 5:4) Kayarim ya indedika so sarilim, seguradon labay mo lay ‘manbilay a manepeg ed si Jehova pian sikatoy napaliket mon maong.’ (Colosas 1:10) Lapud inarom so Dios, agmo isipen ya mairap a gawaen so panlabayan to. Seguradon manisia kad insulat nen apostol Juan: “Saya so kabaliksan na panangaro ed Dios, ya unoren tayo ray ganggan to; tan saray ganggan to et aliwan makapabelat.”—1 Juan 5:3.
19. Akin et agmo kaukolan ya takotan so dedikasyon mod Dios?
19 Anggano aliwa kan perpekto, sarag mon idedikay sarilim ed si Jehova a Dios. Amta to ray limitasyon mo tan agton balot ilaloan ya gawaen moy agmo nayarian. (Salmo 103:14) Labay ton natoor moy dedikasyon mod sikato, tan suportaan tan tulongan to ka. (Basaen so Isaias 41:10.) Segurado ya no mantiwala ka ed si Jehova diad interon pusom, “gawaen ton maptek iray basbas mo.”—Proverbio 3:5, 6.
BAUTISMO—SIMBOLO NA DEDIKASYON MO
20. Akin et kaukolan ya naamtaan na publiko ya indedikam lay sarilim ed si Jehova?
20 No isipen mo irayan inaral tayo natan, natulongan kan idedika so sarilim ed si Jehova panamegley na pikakasi. Amin iramay talagan mangaaro ed Dios et nepeg dan ‘iyabawag itan ed publiko pian niliktar’ ira. (Roma 10:10) Panon?
21, 22. Panon mon ‘niyabawag ed publiko’ so pananisiam?
21 Ipaamtam ed coordinator na ulop na mamatatken ed kongregasyon yo ya labay mo lay manpabautismo. Insan to iyeskedyul iray pigaran mamatatken ya mangirepaso ed sika na pigaran tepet nipaakar ed manuna iran bangat na Biblia. No nandesisyon irayan mamatatken ya kualipikado ka la, ibaga rad sika ya sarag mo lay manpabautismo diad onsublay ya asemblea odino kombension. * Ditan et walay paliwawa nipaakar ed bautismo. Insan kerewen na espiker ed amin ya kandidato ed bautismo ya ebatan day duaran simplin tepet. Sakey iyan paraan pian ‘niyabawag dad publiko’ so pananisia ra.
22 Diad mismon pampabautismom et ipapaamtam ed publiko ya indedikam lay sarilim ed Dios tan sakey ka lan Tasi nen Jehova. Saray manpabautismo et sigpot ya ipalseb ed danum pian ipanengneng dad publiko ya indedika day sarili da ed si Jehova.
SAY KABALIKSAN NA BAUTISMOM
23. Antoy labay ya ibaga na pampabautismo ed “ngaran na Ama tan ed ngaran na Anak tan ed ngaran na masanton espiritu”?
23 Imbaga nen Jesus ya saray disipulo to et bautismoan ed “ngaran na Ama tan ed ngaran na Anak tan ed ngaran na masanton espiritu.” (Mateo 28:19) Labay ton ibaga et bibidbiren na manpabautismo so autoridad nen Jehova a Dios tan si Jesu-Kristo. (Salmo 83:18; Mateo 28:18) Bibidbiren to met so betang tan gagawaen na masanton espiritu odino aktibon puersa na Dios.—Galacia 5:22, 23; 2 Pedro 1:21.
24, 25. (a) Antoy isisimbolo na bautismo? (b) Anton tepet so kaukolan ya ebatan?
24 Balet, say bautismo et aliwa labat ya basta pangipalseb ed danum. Walay importantin isisimbolo na satan. Say pangipalseb ed danum et isisimbolo ton inatey ka lad datin kabibilay mo. Say iyimwas mod danum et mangipapanengneng ya mabilay ka la natan pian gawaen so panlabayan na Dios. Tandaan met ya si Jehova a Dios mismo so angidedikaan moy bilay mo, aliwan diad sakey a kimey, arum a totoo, odino sakey ya organisasyon. Say dedikasyon tan bautismom so gapoan na pikakaarom odino malet ya relasyon mod Dios.—Salmo 25:14.
25 Say bautismo et aliwan garantiya na kilalaban odino kililiktar. Insulat nen apostol Pablo: “Itultuloy yon pansagpotan so pakaliktar yo tekep na takot tan giwgiw.” (Filipos 2:12) Say bautismo et gapoan ni labat. Say tepet et, Panon kan mansiansia ed panangaro na Dios? Naebatan itan ed sampot ya kapitulo.
^ par. 21 Say panagbautismo et naynay a gagawaen ed tinaon iran asemblea tan kombension na Saray Tasi nen Jehova.


text:
KAPITULO 127
Binista na Sanhedrin, Insan Inawit ed si Pilato
MATEO 27:1-11 MARCOS 15:1 LUCAS 22:66–23:3 JUAN 18:28-35
BINISTA NA SANHEDRIN DIAD KABUASAN
SINALI NEN JUDAS ISCARIOTE YA IBITAY SO SARILI TO
INAWIT SI JESUS ED SI PILATO PIAN NASENTENSIAAN
Manpalbangon la diad samay pitlon impangiburi nen Pedro ed si Jesus. Asumpal lay kunkunwarin bista na Sanhedrin tan nansisian la ra. Diad kabkabuasan na Biernes, nantitipon ira lamet pian papawayen dan legal imay ilegal ya impanbista ra nen labi. Inawit si Jesus ed sikara.
Tinepet lamet na korte: “Ibagam ed sikami no sika so Kristo.” Inmebat si Jesus: “Anggano ibagak ed sikayo, agyo lanlamang panisiaan. Sakey ni, no tepetan ta kayo, agkayo lanlamang onebat.” Balet makmakpel ton impaamta so pakabidbiran ed sikato unong ya impasakbay diad Daniel 7:13. Inkuan to: “Manlapud natan, say Anak na too et onyurong diad kawanan a pakapanyari na Dios.”—Lucas 22:67-69; Mateo 26:63.
Siansia nin tinepet da: “Sika sirin so Anak na Dios?” Inmebat si Jesus: “Sikayon mismo so mangibabaga a siak so Anak na Dios.” Nayarin saya so basiyan da pian pateyen si Jesus diad kason panagmudmora ed Dios. Inkuan da: “Kaukolan tayo ni kasi arum a testigo?” (Lucas 22:70, 71; Marcos 14:64) Kanian binalor day Jesus tan inawit dad Romanon Gobernador a si Poncio Pilato.
Nayarin anengneng nen Judas Iscariote ya aawiten day Jesus ed si Pilato. Sanen amoria nen Judas ya senentensiaan da lay Jesus, akalikna met na pagbabawi tan ermen. Balet, imbes ya onasingger ed Dios pian ipatnag toy tuan pagbabawi, sikatoy linmad saray manunan saserdote pian ipawil so 30 piraso na pilak. Imbaga nen Judas ed sikara: “Nankasalanan ak sanen inyawat ko so toon andiay kasalanan.” Balet agda kinasian, a kuan da: “Antoy pibabali mi? Sikay akauley ed satan!”—Mateo 27:4.
Imbantak nen Judas ed templo so 30 piraso na pilak tan inaruman to ni kasalanan to nen sinali toy manbikkel. Sanen ibibitay la nen Judas so sarili to, nayarin aputer so sanga ya angisingeran tod lubir. Naplag ed kabatoan tan abuyak so laman to.—Gawa 1:17, 18.
Kabkabuasan ni sanen inawit si Jesus ed palasyo nen Poncio Pilato. Balet aglinmoob iramay Judion angawit ed sikato ditan. Iisipen da a no nakaiba da ray Gentil et magmaliw iran marutak. Diad satan et ag-ira nayarin mangan no Nisan 15, say unonan agew na Piesta na Andi-lebaduran Tinapay, ya ipapasen dan kabiangay panaon na Paskua.
Pinmaway si Pilato tan tinepetan to ra: “Antoy iyaakusa yod sayan too?” Inmebat ira: “No sayan too et agmanggagawa na mauges, agmi komon iyawat ed sika.” Nayarin alikna nen Pilato ya dedesdesen da, kanian imbaga to: “Ala yo la tan ukom yo unong ed ganggan yo.” Impatnag na saray Judio a say intension da et mamatey, a kuan da: “Sebel ed sikami so mamatey na anggan siopa.”—Juan 18:29-31.
Diad tua, no pateyen day Jesus legay piesta na Paskua, nayarin manggulo iray totoo. Balet no saray Romano so mamatey ed si Jesus lapud krimen a kontrad gobierno na Roma, a saya et iyaabuloy a gawaen da, magmaliw ya anggapoy eebatan na sarayan Judio ed saray totoo.
Ag-imbaga na saray lider na relihyon ed si Pilato ya inakusaan day Jesus na panagmudmora ed Dios. Natan et angimbento ray nanduruman akusasyon: “Nalmoan min [1] guguloen na sayan too so nasyon mi, [2] isesebel toy pambayar na saray buis ed Cesar, tan [3] ibabaga ton sikaton mismo so Kristo ya ari.”—Lucas 23:2.
Lapud irerepresenta nen Pilato so Roma, nayarin sikatoy interesado ed akusasyon da ya ibabaga nen Jesus a sikatoy sakey ya ari. Kanian linmoob lamet si Pilato ed palasyo, tinawag toy Jesus tan tinepetan to: “Sika so Ari na saray Judio?” Say labay ton ibaga, ‘Kasin sinumlang moy ganggan na empiryo, ya ibabagam a sakey kan ari a kontrad Cesar?’ Nayarin labay nen Jesus a naamtaan no kaunongan lay nadngelan nen Pilato nipaakar ed sikato, kanian tinepet to: “Kasin satan a tepet et nanlapud sika, odino walay arum ya angibaga ed sika nipaakar ed siak?”—Juan 18:33, 34.
Aminadoy Pilato ya anggapoy amta to nipaakar ed si Jesus, balet labay toy manusisa, kanian inkuan to: “Sakey ak ta’n Judio?” Inkuan to ni: “Inyawat kad siak na mismon nasyon mo tan saray manunan saserdote. Antoy ginawam?”—Juan 18:35.
Agsinali nen Jesus a paliisan so manunan isyu—no kasin sikatoy sakey ya ari. Seguradon nabiglan maong si Gobernador Pilato ed ebat to.